text:
Көньяҡ йүнәлештә хәрәкәт итеүсе поездарҙа йәйге ташламалар ҡаралған
Йәйге осорҙа “Федераль пассажирҙар компанияһы" асыҡ акционерҙар йәмғиәте — "Рәсәй тимер юлдары" асыҡ акционерҙар йәмғиәтенең бүлендек предприятиеһы бер нисә алыҫҡа йөрөүсе поездарҙың купе һәм йоҡо вагондарында йөрөү хаҡын кәметә.
Шулай итеп, 1-20 июндә Адлер, Сочи, Анапа, Новороссийск, Кисловодск, Минеральные Воды һәм Ейскиға юлланасаҡ поездарҙың СВ һәм купе вагондарында йөрөүгә, 400-сө, 500-сө һәм 600-сө нумерациялы поездарҙан тыш, 20-процентлы ташлама билдәләнгән.
14 — 31 августа Адлер, Сочи, Анапа, Новороссийск, Кисловодск, Минеральные Воды һәм Ейскиға юлға сығасаҡ поездарҙың шундай уҡ кластағы вагондарында йөрөүгә, 400-сө, 500-сө һәм 600-сө нумерациялы поездарҙан тыш, шулай уҡ 20 процентлы ташлама тәғәйенләнгән.
1 июндән 30 сентябргә тиклем сәфәргә сығыусы бар өҫтәмә поездарҙың СВ һәм купе вагондарында йөрөүгә лә 20-процентлы ташлама билдәләнгән (400-сө һәм 500-сө нумерациялы).
Ташламалар менән билеттар һатыла башланы, тип хәбәр иттеләр Куйбышев тимер юлының Башҡортостан бүлексәһенән.


c: text/html

text:
Рөстәм Хәмитов: «Санкцияларҙың кире эҙемтәләрен бөтөрөү өсөн бөтә мөмкинлектәребеҙ ҙә бар» Фото: Башҡортостан Башлығының матбуғат хеҙмәте
Рөстәм Хәмитов: «Санкцияларҙың кире эҙемтәләрен бөтөрөү өсөн бөтә мөмкинлектәребеҙ ҙә бар»
Рөстәм Хәмитов: «Санкцияларҙың кире эҙемтәләрен бөтөрөү өсөн бөтә мөмкинлектәребеҙ ҙә бар» Фото: Башҡортостан Башлығының матбуғат хеҙмәте
ӨФӨ, 2016 йыл, 4 май. /«Башинформ» мәғлүмәт агентлығы, Александр Смирнов/.
Башҡортостан Башлығы Рөстәм Хәмитов Италияның Il Sole 24 Ore радиостанцияһына биргән интервьюһында Европа илдәре менән эшлекле хеҙмәттәшлекте төбәк-ара кимәлдә үҫтереү Рәсәйгә, Евросоюзға ҡарата иғлан ителгән санкцияларҙың эҙемтәләрен йомшартырға булышлыҡ итәсәге хаҡында белдерҙе.
– Һис һүҙһеҙ, Рәсәй өсөн Италия – туғандаш ил. Беҙ эшҡыуарлыҡты, эшлекле мөнәсәбәттәрҙе үҫтерергә теләйбеҙ. Беҙ хеҙмәттәшлеккә әҙер. Бөгөн илебеҙгә, шулай уҡ Рәсәйҙең Евросоюз илдәренә ҡарата иғлан ителгән санкцияларҙың кире эҙемтәләрен бөтөрөү өсөн бөтә мөмкинлектәребеҙ ҙә бар, – тине Рөстәм Хәмитов. – Эшлекле хеҙмәттәшлекте үҫтереү ошо санкцияларҙың йоғонтоһон кәметә алыр ине.
Уның һүҙҙәренсә, берлектәге предприятиелар асыу килеп тыуған хәлде көйләү ысулдарының береһе булыуы ихтимал.
– Италия эшҡыуарлығының Рәсәйҙә яңы производстволар булдырыу йәһәтенән эш алып барыу мөмкинлеге бар. Беҙ ошондай берлектәге эш менән ҡыҙыҡһынабыҙ, – тип билдәләне республика Башлығы. – Элегерәк Италия бизнесы үҙенең продукцияһын Рәсәй биләмәһендә һата ине. Беҙ Рәсәйҙә итальяндар менән шундай уҡ продукция етештерергә тәҡдим итәбеҙ.
Санкциялар бер кемгә лә файҙа килтермәй, тип һыҙыҡ өҫтөнә алды Башҡортостан етәксеһе. Мәҫәлән, Италия яғы, Рәсәй етәкселәре яуап санкцияһы ҡабул иткәс, яҡынса 4 миллиард евро күләмендә юғалтыу кисерҙе. Шуға күрә еңел булмаған иҡтисади шарттарҙа ла сит ил партнерҙары менән хеҙмәттәшлек итеү дауам итә.
Интервьюны тулыһынса республика Башлығының рәсми сайтында уҡырға мөмкин.

robotstxt: allowed

filter: keep


text:
Өфөлә вакансиялар һаны артҡан Фото: Олег Яровиков
Өфөлә вакансиялар һаны артҡан
Өфөлә вакансиялар һаны артҡан Фото: Олег Яровиков
ӨФӨ, 2016 йыл, 30 май. /«Башинформ» мәғлүмәт агентлығы, Галина Бахшиева/.
Өфөлә буш эш урындары артҡан, тип хәбәр иттеләр ҡаланың мәшғүллек хеҙмәтендә.
Йыл башынан республиканың баш ҡалаһында 7,3 мең самаһы вакансия иҫәпләнһә, май аҙағына — 11,5 мең. Буш эш урындары миҙгелле һәм түләүле йәмәғәт эштәре өсөн вакансиялар иҫәбенә артҡан, тип аңлатма бирҙеләр «Башинформ» агентлығына Өфөләге Халыҡ мәшғүллеге үҙәгендә.
Мәшғүллек хеҙмәтендә 7,7 меңдән ашыу кеше иҫәптә тора, шуларҙың 6,9 мең самаһы — эшһеҙҙәр.
Хеҙмәт баҙарындағы көсөргәнешлек коэффициенты — 0,67. Эшһеҙлек кимәле — 1,16 процент.


text:
Республика делегацияһы Бишенсе Бөтә донъя украиндар форумында ҡатнашасаҡ
Башҡортостан делегацияһы Бишенсе Бөтә донъя украиндар форумында ҡатнашасаҡ. Республика делегацияһы составында биш кеше иҫәпләнә. Улар араһында республикалағы «Кобзарь» милли-мәҙәни үҙәге рәйесе Владимир Дорошенко ла бар. Ул форумда «Башҡортостан — Рәсәй – Украина – 20 йыллыҡ сигендә» доклады менән сығыш яһарға ниәтләй. Республика милли-мәҙәни үҙәге рәйесе Башҡортостан вәкилдәренең был форумда даими ҡатнашыуҙарын билдәләне. Был традицион сара – дүрт йылға бер тапҡыр үткәрелә.
Өс көнлөк форум эшендә донъяның төрлө илдәренән бөтәһе 300 делегат ҡатнашасаҡ — көнсығыш һәм көнбайыш диаспораларҙан һәм Украинаның үҙенән 100-әр кеше.
Көн тәртибендә — делегаттар сығышы, Бөтә донъя украиндары координацион советының ғилми секциялары эше һәм уларҙа ҡатнашыусылар менән резолюция ҡабул итеү, координацион советтың рәйесен һәм идара итеү органдарын һайлау.
Форум Украин бөтә донъя координацион советының юғары идара органы иҫәпләнә, ул 1992 йылда Киевта үткән I Бөтә донъя украиндар форумы ҡарары нигеҙендә булдырылған.


text:
Башҡорт дәүләт аграр университеты баскетболсылары – EuroCup-2015 финалындаФото: Альмир Сибәғәтуллин
Башҡорт дәүләт аграр университеты баскетболсылары – EuroCup-2015 финалында
Башҡорт дәүләт аграр университеты баскетболсылары – EuroCup-2015 финалындаФото: Альмир Сибәғәтуллин
ӨФӨ, 2014 йыл, 1 декабрь. /«Башинформ» мәғлүмәт агентлығы, Евгения Сюткина/.
Башҡорт дәүләт аграр университетының ирҙәр баскетбол командаһы милли һайлап алыуҙың хәл иткес мачында М.В.Ломоносов исемендәге Мәскәү дәүләт университетының «МГУ-Динамо» командаһын еңеп EuroCup-2015 Халыҡ-ара студент баскетбол лигаһында финалға сыҡты.
Матч 97:81 иҫәбе менән Өфө файҙаһына тамамланды.
Башҡорт аграр университеты баскетболсылары илебеҙ исеменән Европа беренселегендә сығыш яһаясаҡ. Милли һайлап алыу тағы ла 12 илдә уҙҙы – Германияла, Грузияла, Израилдә, Латвияла, Литвала, Сербияла, Төркиәлә, Хорватияла, Черногорьела, Чехияла, Эстонияла һәм Японияла.
Алда өфөләрҙе ярыштарҙың финал өлөшө көтә – ғинуарҙа улар сит ил командалары менән осрашасаҡ.


text:
«Башҡортостан» ДТРК-һының яңы миҙгелендә «Хәбәрҙәр FM» радиоһы һөйләй башлайФото: Олег Яровиков | Видео: Мирон Доровских
«Башҡортостан» ДТРК-һының яңы миҙгелендә «Хәбәрҙәр FM» радиоһы һөйләй башлай
«Башҡортостан» ДТРК-һының яңы миҙгелендә «Хәбәрҙәр FM» радиоһы һөйләй башлайФото: Олег Яровиков
ӨФӨ, 2015 йыл, 30 октябрь. /«Башинформ» мәғлүмәт агентлығы, Эльмира Сабирова/.
«Башҡортостан» ДТРК-һының яңы миҙгелендә «Хәбәрҙәр FM» радиоһы һөйләй башлай. Радиостанцияның девизы — «Беренселәрҙән булып бел!».
«Аныҡ дата билдәле. 2 ноябрҙә Өфөгә Бөтә Рәсәй дәүләт телерадиотапшырыуҙар компанияһы етәкселәре килә. Атап әйткәндә, Бөтә Рәсәй дәүләт телерадиотапшырыуҙар компанияһының генераль директоры урынбаҫары Рифат Сабитовты, шулай уҡ Волга буйы һәм Урал федераль округтарының Бөтә Рәсәй дәүләт телерадиотапшырыуҙар компанияһы филиалдары етәкселәрен көтәбеҙ, — тип хәбәр итте «Башҡортостан» ДТРК-һы директоры Азамат Сәлихов. — Өфөгә «Хәбәрҙәр FM» радиостанцияһы журналистары Владимир Аверин һәм Гия Саралидзе килә».
ДТРК-һының радиотапшырыуҙар хеҙмәте етәксеһе Элла Серебрякова һүҙҙәренсә, «Хәбәрҙәр FM» радиоһы Өфөлә өс йыл самаһы һөйләй, әммә быға тиклем уны 88.2 йышлығында тыңларға мөмкин ине.
«Бөтә Рәсәй дәүләт телерадиотапшырыуҙар компанияһы филиалы «Хәбәрҙәр FM»ды үҙ ҡанаты аҫтына алды. Тапшырыуҙарыбыҙҙы 102.1 FM йышлығында алып барабыҙ. Төбәк программалары өсөн 15 минут бүленә», — тип аңлатма бирҙе Элла Серебрякова.
Әлегә «Хәбәрҙәр FM» Өфөлә һәм ҡала янында һөйләй.
«Шулай уҡ «Хәбәрҙәр FM» радиоһында йәлеп ителгән хеҙмәткәрҙәр эшләй. Мәҫәлән, Тәлғәт Зәйнуллин «Хоккей көнөндә» тапшырыуын алып бара. Беҙ Башҡортостан Башлығының матбуғат секретары Артем Вәлиевты ла эшкә йәлеп иттек. Ул алып барыусы Элина Хәбибуллина менән «Беренсе кешенән» программаһы өҫтөндә эшләй. Был тапшырыу бик популяр», — тип һөйләне ДТРК-һының радиотапшырыуҙар хеҙмәте етәксеһе.
Тиҙҙән 102.1 FM тулҡынында «Реплика» программаһы эфирға сыға. Уны саҡырылған эксперттар алып бара. Тапшырыуҙа билдәле яҙыусы Михаил Чванов, журналист, «Башинформ» мәғлүмәт агентлығының баш мөхәррире Шамил Вәлиев, сәйәсмән Эдвард Мурзин ҡатнашты.
Яңы миҙгелдең презентацияһы тураһында һөйләгәндә телерадиокомпания директоры урынбаҫары Айрат Мусин сараның 2 ноябрҙә «Sheraton» отелендә уҙыуын билдәләне.


text:
Белем көнөндә Рөстәм Хәмитов Красный Ключ ауылында яңы мәктәп астыФото: БР Президентының матбуғат хеҙмәте
Белем көнөндә Рөстәм Хәмитов Красный Ключ ауылында яңы мәктәп асты
Белем көнөндә Рөстәм Хәмитов Красный Ключ ауылында яңы мәктәп астыФото: БР Президентының матбуғат хеҙмәте
1 сентябрҙә Рөстәм Хәмитов республика буйынса эш сәфәре барышында Нуриман районында булды. Красный Ключ ауылында ул 260 уҡыусыға иҫәпләнгән урта мәктәп комплексында һәм бассейн менән 110 урынлыҡ балалар баҡсаһында булды, тип хәбәр иттеләр төбәк башлығының матбуғат хеҙмәтенән.
Дөйөм майҙаны 10 мең квадрат метр тәшкил иткән бинаны ике йыл дауамында төҙөнөләр. Объекттың хаҡы – 301,5 миллион һум. Мәғариф комплексына дөйөм белем биреү мәктәбе, балалар баҡсаһы, аҙыҡ-түлек һәм хужалыҡ блоктары, автотуҡталҡа инә. Территорияла блоклы ҡаҙанлыҡ та бар. Рөстәм Хәмитов уҡыу кластарын, спорт залын, урта мәктәп ашханаһын, шулай уҡ яңы балалар баҡсаһын ҡараны.
Республика етәксеһе ауыл халҡын Белем көнө һәм яңы мәктәптең асылыуы менән ҡотланы, уңыштар һәм именлек теләне.
— Барығыҙҙы ла икеләтә байрам менән ҡотлайым. Беренсе байрам – ул Белем көнө. Был көндө байрам итеп, бик күп малайҙар һәм ҡыҙҙарҙың мәктәпкә барғанын, уҡытыусыларҙың каникулдарҙан һуң үҙ эштәренә ҡабаттан тотоноуҙарын күрәбеҙ. Икенсе байрам – ул Красный Ключ ауылында яңы мәктәп асыу. Был мәктәпте күптән көтөп алдылар. Ул матур килеп сыҡҡан. Хәҙер инде һеҙҙән, ҡәҙерле уҡыусылар, хөрмәтле уҡытыусылар, был белем биреү учреждениебыҙҙың нисек эшләүе, был стеналарҙа балаларҙың ниндәй белем алыуҙары тора, — тине Рөстәм Хәмитов.


text:
Муәллим һәққидә сөз
Хәлқим үчүн хизмәт қилиш муқәддәс борчум
Йеқинда Дехан-Ғәйрәт йезисиниң турғунлири вә мәктәп коллективиниң уюштуруши билән «Реһимҗан» сәнъәт мәктивиниң мудири, Панфилов наһийәсиниң Пәхрий граждини Реһимҗан Тохтахунов билән учришиш болуп өтти.
Устаз әҗри унтулмайду
Мениң шәхсий архивимда Әркин Мәшрәп Қириқбаев оғлиниң өз қоли билән язған тәрҗимиһали сақлақлиқ турупту. Йеқинда уни йәнә бир қетим оқуп чиқтим. Әркин гепини әҗдадидин башлап, өзиниң һаят йоли, әмгәк паалийити билән аяқлаштурупту. Һә, униң әҗдади — Һошур һаҗи, әсли хотәнлик болуп, Или тәвәсигә тирикчилик ғеми билән келип, турақлишип қалған екән.


text:
II республика шиғри тәржемә конкурсы еңеүселәре бүләкләндеФото: Андрей Старостин
II республика шиғри тәржемә конкурсы еңеүселәре бүләкләнде
II республика шиғри тәржемә конкурсы еңеүселәре бүләкләндеФото: Андрей Старостин
Башҡортостан Яҙыусылар союзы идараһында II Республика шиғри тәржемә конкурсына йомғаҡ яһау һәм еңеүселәрҙе бүләкләү үткәрелде.
2009 йылда йыл һайын БР Яҙыусылар союзының әүҙем ярҙамында «Бельские просторы» журналы тарафынан үткәрелгән шиғри тәржемә конкурсы Башҡортостандың халыҡ шағиры Мостай Кәримдең тыуыуына 90 йыл тулыуға арналды. Ижади ярыш өсөн Мостай Кәримдең күләме буйынса ҙур булмаған, әммә тәрән фәлсәфәүи мәғәнәгә эйә булған “Бәхетлеһеңме?” шиғыры тәҡдим ителде.
«Бельские просторы» журналының баш мөхәррире Юрий Горюхин хәбәр итеүенсә, редакцияға 100-ҙән ашыу әҙәби тәржемә килде. Конкурста профессиональ тәржемәселәр ҙә, журнал уҡыусылар ҙа ҡатнашты, улай ғына ла түгел, ижади ярыш географияһы Рәсәй масштабтарына тиклем киңәйҙе: авторҙар араһында Мәскәү, Санкт-Петербург, Пермь һәм Ҡурған кешеләре лә бар.
Тәүҙә тауыш биреү аноним рәүештә үткәрелде. Һөҙөмтәлә финалға ете эш сыҡты. Уларҙың авторҙары — «B.IQ» белем биреү корпорацияһы директоры Игорь Садоков; шағирә, I Республика шиғри тәржемә конкурсы лауреаты Кристина Андрианова; шағир һәм яҙыусы Вадим Богданов; йәш әҙәбиәтсе Андрей Кадынцев; иҡтисад фәндәре докторы, шағир, I Республика «Слово» конкурсы лауреаты Лилия Кликич; Салауат шағиры Николай Краснощеков; «Бельские просторы» журналының 2007 йылдағы «Тәржемә» номинацияһындағы премия лауреаты шағир Сергей Янаки.
Игорь Садоков иң күп тауыштар йыйҙы. Ул үҙен шиғырҙар тәржемәсеһе ролендә тәүге тапҡыр һынаһа ла, уның тәржемәһе иң уңышлыһы тип танылды. Игорь Садоков II Республика шиғри тәржемә конкурсы лауреаты тип аталды. Ҡалған финалистар конкурста ҡатнашҡан өсөн дипломдар алды.
Еңеүселәргә наградаларҙы жюри рәйесе — Башҡортостандың халыҡ шағиры, БР Дәүләт Йыйылышы — Ҡоролтайҙың Мәғариф, фән, мәҙәниәт, спорт һәм йәштәр эштәре буйынса комитеты рәйесе, БР Яҙыусылар союзы рәйесе Рауил Бикбаев тапшырҙы.
Бынан тыш, бөтә финалистар ҙа «Бельские просторы» журналынан аҡсалата премиялар алды. Өс автор: Игорь Садоков, Сергей Янаки һәм Вадим Богданов – рус һәм рус телле яҙыусылар берекмәһе рәйесе Владимир Денисов исеменән премиялар менән дәртләндерелде.
Рауил Бикбаев әйтеүенсә, тәржемәселәр ҙур изге эш башҡара: улар, тәржемә ителгән әҫәрҙәргә бөтә күңелен һәм талантын һалып һәм уларҙы башҡа халыҡтарға еткереп, тел барьерҙары аша үтеүгә, авторҙарҙы популярлаштырыуға булышлыҡ итә.
— Республика шиғри тәржемә конкурсы дауам иттереләсәк. Тәржемәселәрҙең яңы быуынын күреү бик ҡыуаныслы. Барығыҙға ла уңыштар һәм уңышлы ижади хеҙмәттәшлек теләйем, — тине Рауил Бикбаев.


text:
Мәскәүҙә Башҡортостан Республикаһы көндәре асыла
Башҡортостан Президенты Рөстәм Хәмитов бөгөн эш сәфәре менән Мәскәүгә килде. Хәтерегеҙгә төшөрәйек: Рәсәйҙең баш ҡалаһында Башҡортостан Республикаһы көндәре асыла, уның сиктәрендә Мәскәү халҡын һәм баш ҡала ҡунаҡтарын һәр төрлө бихисап осрашыуҙар көтә, унда улар башҡорт халҡының тарихы, мәҙәниәте, Башҡортостандың төрлө өлкәләге ҡаҙаныштары менән таныша аласаҡ.
Шулай итеп, РФ Сауҙа-сәнәғәт палатаһында республиканың сәнәғәт һәм инвестицион ҡеүәттәренең, Башҡортостан ғалимдарының мөһим фәнни ҡаҙаныштарының, шулай уҡ Башҡортостан менән Мәскәүҙең туристик продукттарының презентацияһы үтәсәк. Ошонда уҡ түңәрәк өҫтәл үткәреү планлаштырылған, унда Башҡортостандың һәм Мәскәүҙең эшлекле даирәләре һәм йәмәғәт ойошмалары вәкилдәре ҡатнашасаҡ. Тикшереләсәк төп темалар иҫәбендә төбәктәрҙә бәләкәй һәм урта эшҡыуарлыҡҡа ярҙам итеү мәсьәләләре, йәштәрҙе эшҡыуарлыҡҡа йәлеп итеү механизмдары, бәләкәй эшҡыуарлыҡ үҫешенә булышлыҡ итәсәк яңы проекттар күрһәтелгән.
Эш программаһында йәнә Башҡортостан Президентының Мәскәү мэры Сергей Собянин менән осрашыуы, Рөстәм Хәмитовтың М.Ломоносов исемендәге Мәскәү дәүләт университеты студенттарына лекцияһы, республика менән Ҙур театр араһындағы килешеүгә ҡул ҡуйыу ҡаралған.
Мәскәүҙә Башҡортостан Республикаһы көндәренең бай эстәлекле мәҙәни программаһы тураһында ла әйтмәй ҡалдырып булмай. Рәсәйҙең баш ҡалаһында бер юлы өс күргәҙмә асыласаҡ. «Башҡортостан – Евразия ынйыһы» фотоэкспозицияһына йөҙгә яҡын эш индерелгән. Уларҙа тәбиғәт, туризм, экотуризм, традициялар, кәсептәр, мәҙәниәт, спорт һәм тағы күп нәмә сағылдырылған. Биҙәү-ҡулланма сәнғәт һәм халыҡ кәсептәре изделиелары күргәҙмәһе менән Башҡортостан нәшриәттәренең китаптар экспозицияһы ла бихисап байрам саралары өсөн сағыу фон буласаҡ. Быларҙың барыһын да Халыҡ-ара Музыка йортона килгәндәр күрә аласаҡ, Башҡортостандың сәнғәт оҫталарының концерты ла ошонда үтәсәк.
Тағы бер күргәҙмә – республиканың Рәссамдар союзыныҡы – «Яңы манеж» күргәҙмә залында эшләйәсәк.
Мәскәүҙә Башҡортостан Республикаһы көндәре «Башҡортостан» киностудияһы эштәренең презентацияһы менән тамамланасаҡ. 28 апрелдә «Еңмеш», «Ел ҡыуыусы», «Ун өсөнсө раунд» нәфис фильмдарын, «Һуғыш беҙҙе балаларға һанаманы!» документаль таҫмаһын һәм «Батырҙар тураһындағы әкиәттәр», «Иҫәр бүре» һәм башҡа анимацион фильмдарҙы ҡарарға мөмкин буласаҡ. Башҡортостан киноһы көнө «35 мм» кинотеатрында үтәсәк.


text:
Архитектура ордеры
Архитектура ордеры (лат. ordo — строй, тәртип) — архитектура композицияһы төрө.
Колонна, пилястры һәм горизонталь антаблементтан тора.
Биш классик ордерҙар айырыла: дорический, ионический, коринфский (Боронғо Грецияла тыуғандар), тосканский һәм композитный — Римда тыуҙы. Коринфский ордер Грецияла күп ҡулланылмаған, Римда күренеш тапҡан.
Ренессанс, барокко, классицизм архитектура стилдәрҙә ордерҙар ҡулланыла[1].
Йөкмәткеһе
Ҡоролош[үҙгәртергә | вики-тексты үҙгәртергә]
Стереобат (база)[үҙгәртергә | вики-тексты үҙгәртергә]
Нигеҙе — стереобат (икенсе исеме – база). Ба́за — пилястраның, колоннаның нигеҙе.
Архитектура ордерҙарҙа колонна базалары.
-
-
-
-
-
База-һиғеҙ мөйөш, Нотр-Дам сиркәүе, Semur-en-Auxois
-
База, ике дисктар менән төҙөлгән, Charolais, XII быуат
-
Сен-Назер сиркәүенең шарҙар менән базаһы, Каркассон, XI быуат
-
Сен-Реми сиркәүенең «база-гроздь», Реймс
Стилобат[үҙгәртергә | вики-тексты үҙгәртергә]
Стереобатын юғары яғы — стилобат. Вертикаль опоралар — колонна.
Антаблемент[үҙгәртергә | вики-тексты үҙгәртергә]
Колоннаның юғары яғы антаблемент. Антаблемент бүленә:
- карниз — антаблементтын юғары яғы, кровля ойошторған урыны
- фриз — антаблементтын урта яғы,декор урынлашыу
- архитрав — антаблементтын түбән яғы.
Иҫкәрмәләр[үҙгәртергә | вики-тексты үҙгәртергә]
- ↑ Pavel Vlček Dějiny architektury renesance a baroka — Praha: Česká technika - nakladatelství ČVUT, 2006. — 286 б. — ISBN 80-01-03407-0.


text:
Башҡорт теле һәм әҙәбиәте тураһында ғилми сайттар.
Subcategories 1
Related categories 1
Sites 14
Г. А. Иҫәнғолова & Башҡорт теленең практик курсы.
Күнегеүҙəр йыйынтығы. Башҡортса-русса һүҙлек. Өфө: БДУ, 2004. [PDF]
З. Я. Шәрипова & Башҡорт әҙәбиәтендә һүрәтләү саралары
Əҙəби эшмəкəрлек мəсьəлəлəре. Өфө: Башҡорт дәүләт университеты баҫмаһы, 2003. [PDF]
М. В. Зəйнуллин & Хəҙерге башҡорт əҙəби теле
Морфология. Өфө, 2005. [PDF]
Мирас Иҙелбае & Əҙəбиəт уҡытыу методикаһы
Юғары уҡыу йорттарының филология факультеты студенттары өсөн дəреслек. Өфө, 2011 [PDF]
Р. Д. Мостафина & Башҡорт әҙәбиәт ғилеме һәм тәнҡите тарихы
Программа. Өфө, 2007. [PDF]
Р. Д. Мостафина & Егерменсе быуаттың утыҙынсы йылдарында башҡорт әҙәбиәте (төп үҫеш тенденциялары һәм герой проблемаһы).
Уҡыу әсбабы. Өфө: БДУ нәшриәте, 2010. [PDF]
Р. Ғ.Аҙнағолов & "Төрки телдəрҙең сағыштырма грамматикаһы” курсы буйынса
Жəлил Кейекбаев лекциялары. Өфө: БашДУ, 2006. [PDF]
Р.F. Аҙнағолов & Хәҙерге дәрес:
Уҡыу ҡулланмаhы. Үҙгәрешле, икенсе баҫма. Өфө: БашДУ, 2011. [PDF]
Сәлихова Рәмилә Абдулла ҡыҙы
Башҡорт теле һәм әҙәбиәте уҡытыусыһының сайты.
Фаршатова Әлфиә Әнүәр ҡыҙы
Башҡорт теле һәм әҙәбиәте уҡытыусыһының сайты. Методик ҡулланмалар. һүҙлектəр (рус- башҡорт; башҡорт рус).
Х. В. Солтанбаева & Хәҙерге башҡорт телендә ярҙамсы һүҙ төркөмдәре
Юғары уҡыу йорттарының филология факультеты студенттары өсөн уҡыу ҡулланмаһы. Өфө: БДУ, 2010. [PDF]
Ямалова Шәкирә Миңнегәрәй ҡыҙы
Башҡорт теле һәм әҙәбиәте уҡытыусыһының сайты. Методик ҡулланмалар. һүҙлектəр (рус- башҡорт; башҡорт рус).
Ғ. Ғ. Сәйетбатталов & Башҡорт теле, 8 том
Стилистика. Өфө: Китап, 2008. [PDF]
Ғ. Ғ. Сәйетбатталов & Башҡорт теле, 9 том
Стилистика. Өфө: Китап, 2010. [PDF]
Other languages 1
Last update:August 19, 2012 at 21:05:18 UTC
Фәндәр
Һатып алыу
Йәмғиәт
Спорт
All Languages
Сәнғәт
Бизнес
Компьютер
Уйын
Һаулыҡ
Өй
Яңылыҡтар
Ял
Референция
Региональ


text:
Фото:
Рөстәм Хәмитов Бөрйән районында булды
Фото:
24 мартта Башҡортостан Президенты Рөстәм Хәмитов эш сәфәре менән Бөрйән районында булды, районды социаль-иҡтисади йәһәттән үҫтереү буйынса кәңәшмә үткәрҙе.
Яңы Собханғол ауылында төбәк башлығы урындағы мәктәп торошона баһа бирҙе. 1966 йылда төҙөлгән бина ныҡ иҫкергән һәм ул капиталь ремонт талап итә. Рөстәм Хәмитов уҡытыу бүлмәләрендә булды һәм уҡытыусылар менән аралашты. Республика Президенты уҡыусыларҙың уңыштары хаҡында ҡыҙыҡһынды һәм яңы бина төҙөү мөмкинлектәрен тикшерҙе. Мәктәптә Яңы Собханғол һәм Иҫке Мөсәт ауылдарынан 82 бала белем ала.
Бөрйән районында Рөстәм Хәмитов шулай уҡ «Морат туғайы» туристик ял йортонда булды, ул Шүлгәнташ мәмерйәһенән өс километр алыҫлыҡта урынлашҡан. Был хаҡта Башҡортостан Президентының матбуғат хеҙмәте хәбәр итә. Ял базаһы ике йыл элек төҙөлә башлаған, әммә финанс мәсьәләһе арҡаһында 2011 йылда төҙөлөш эштәре туҡтатылған. Йәмғеһе 37 миллион һум тотонолған, төҙөлөштө тамамлау өсөн йәнә 40 миллион һум аҡса кәрәк. Ял итеү базаһы 92 урынға иҫәпләнгән. Рөстәм Хәмитов туристик комплексты артабан үҫтереү мәсьәләһен үҙ контроле аҫтына алды. Башҡортостан Хөкүмәте бойороғо менән «Морат туғайы» кемпингы Бөрйән районы муниципалитеты ҡарамағында иҫәпләнә.
Бынан тыш, Иҫке Собханғол ауылында Президент «Бөрйәнлеспром» яуаплылығы сикләнгән йәмғиәте эшмәкәрлеге менән танышты. Фабрика ағас әҙерләү һәм мебель эшләү өсөн материалдар етештереү менән шөғөлләнә. Рөстәм Хәмитов предприятиеның финанс хәле менән ҡыҙыҡһынды. Һуңғы иҡтисади күрһәткестәр буйынса, рентабеллек әлегә бер процент тәшкил итә. Предприятие етәкселеге етештереү күләмдәрен арттырыу һәм яңы ҡорамалдар һатып алыу иҫәбенә балансты яҡшыртырға планлаштыра.
Рөстәм Хәмитовтың Бөрйән районын социаль-иҡтисади йәһәттән үҫтереү буйынса сығышының стенограммаһы менән Башҡортостан Президентының рәсми сайтында танышырға була.


text:
Республикала ауыл хужалығы йәрминкәләрендә аграрийҙар 71,2 миллион һум табыш алған Фото: Олег Яровиков
Республикала ауыл хужалығы йәрминкәләрендә аграрийҙар 71,2 миллион һум табыш алған
Республикала ауыл хужалығы йәрминкәләрендә аграрийҙар 71,2 миллион һум табыш алған Фото: Олег Яровиков
ӨФӨ, 2015 йыл, 3 ноябрь. /«Башинформ» мәғлүмәт агентлығы, Ксения Калинина/.
Уҙған ял көндәрендә ойошторолған ауыл хужалығы йәрминкәләрендә аграрийҙар 71,2 миллион һум табыш алған. Көҙгө йәрминкәләр Өфө, Бәләбәй, Белорет, Благовещен, Бөрө, Ишембай, Октябрьский ҡалаларында, Стәрлебаш, Саҡмағош һәм Әлшәй райондарында үтте.
Башҡортостан Ауыл хужалығы министрлығының матбуғат хеҙмәтендә билдәләүҙәренсә, республикала бөтәһе 2385 сауҙа нөктәһе ойошторолдо. Сауҙа майҙандарының күбеһе Өфөлә эшләне: 31 октябрҙә — 18, 1 ноябрҙә — 11. Уларға 45 райондан 1593 автомобиль килде. Йәрминкәләрҙә 15,7 тонна бал, 219 тонна картуф, 202,5 тонна йәшелсә, 133 тонна ит һәм 8,8 тонна ҡош ите һатылды.


text:
Автотранспортта тауарҙар ташыу ябайлаштырыла
Рәсәйҙә таможня транзитын үткәндә автомобиль транспорты менән тауарҙар ташыуҙы ябайлаштырыу буйынса эксперимент башланды.
Башҡортостан таможняһының матбуғат хеҙмәтендә хәбәр итеүҙәренсә, өс айлыҡ эксперимент бөтә һигеҙ федераль округта үткәрелә, уның маҡсаты – таможня операциялары үткәреү ваҡытын кәметеү, халыҡ-ара автомобилдәр үткәреү пункттарының туҡтауһыҙ эшләүен тәьмин итеү һәм уларҙың үткәреү мөмкинлектәрен арттырыу.
Экспериментта Рәсәйҙең баҙарҙа тотороҡло эшләгән, йәғни йылына кәмендә иллеләп халыҡ-ара автомобиль ташыуҙары үткәргән, үҙ автотранспорт саралары паркы – кәмендә биш машина – булған, шулай уҡ кәмендә бер йыл таможня процедураһына ярашлы тауар ташыу тәжрибәһенә эйә булған транспорт компаниялары ҡатнаша ала. Төп талап — бөтә ҡатнашыусылар закон алдында саф булырға тейеш — уларҙа таможня ҡағиҙәләрен боҙоу факттары, шулай уҡ таможня пошлиналары, һалым һәм пенялар түләү буйынса бурыстары булмаҫҡа тейеш.
Экспериментта ҡатнашыу өсөн йөк ташыусы яҙма ғариза менән төбәк таможня идаралығына мөрәжәғәт итергә, унда һалым түләүсе булараҡ теркәлергә тейеш. Ғаризаны ҡарау ваҡыты – биш эш көнө.
Күҙаллауҙар буйынса, экспериментта Рәсәйҙең 500-ҙән ашыу транспорт компанияһы ҡатнаша ала, тип хәбәр ителә Федераль таможня хеҙмәтенең рәсми сайтында.


text:
Мәләүездә Фәйзи Ғәскәров исемендәге призға төбәк-ара халыҡ бейеүҙәре ансамбле фестивале уҙғарыла
ӨФӨ, 2015 йыл, 7 апрель. /«Башинформ» мәғлүмәт агентлығы, Ләйлә Аралбаева/.
15 апрелдән 17-нә тиклем Мәләүездә Фәйзи Ғәскәров исемендәге призға төбәк-ара халыҡ бейеүҙәре ансамбле фестивале уҙғарыла.
Унда үҙешмәкәр халыҡ бейеүҙәре ансамблдәре сығыш яһаясаҡ, һуңынан гала-концерт һәм еңеүселәрҙе бүләкләү тантанаһы буласаҡ. Ҡатнашыусыларҙы Башҡортостандың һәм Рәсәйҙең күренекле мәҙәниәт һәм сәнғәт эшмәкәрҙәренән торған компетентлы жюри баһалаясаҡ.
Халыҡ бейеүҙәре ансамблдәренең төбәк-ара фестивале үҙешмәкәр бейеү сәнғәте ҡаҙаныштарын пропагандалау, халыҡ бейеүҙәре ансамблдәренең һөнәри кимәлен күтәреү, ижади йәштәрҙең халыҡ хореографияһына ҡыҙыҡһыныуын көсәйтеү маҡсатында ойошторола. Ғәҙәттәгесә, фестивалгә Ырымбур, Силәбе, Һамар өлкәләренән коллективтар килә.
Жюри составында «Мираҫ» йыр һәм бейеү фольклор ансамбленең баш балетмейстеры, Р.Нуриев исемендәге Башҡорт хореография колледжы уҡытыусыһы, Башҡортостандың атҡаҙанған артисы Әлфиә Тимерғәзиева, Ф.Ғәскәров исемендәге дәүләт академия халыҡ бейеүҙәре ансамбленең художество етәксеһе, Башҡортостандың халыҡ артисы, С.Юлаев исемендәге республика премияһы лауреаты Риф Ғәбитов эшләйәсәк. Жюри рәйесе — Рәсәйҙең һәм Мари Иле Республикаһының атҡаҙанған сәнғәт эшмәкәре Геннадий Гусев.
Сараның ойоштороусылары — Башҡортостандың Мәҙәниәт министрлығы, Республика халыҡ ижады үҙәге, Мәләүез районы хакимиәте. Тәүге тапҡыр фестиваль 1987 йылда үткәрелә. Һуңынан өс йылға бер уҙғарыла башлай.
Белешмә өсөн телефондар: (347) 289-62-00, 8-917-484-59-16.


text:
Силәбе өлкәһендә башҡорт телендә яңы баҫмалар сыға башланы
Силәбе өлкәһендә «Шәжәрә» журналының һәм «Арғужа», «Аҡ тирмә», «Башҡорт74.РФ» гәзиттәренең тәүге һандары донъя күрҙе. Был баҫмаларҙа төбәктә йәшәгән башҡорттарҙың тормошо хаҡында бәйән ителә.
Силәбе өлкәһенең Арғаяш районында «Арғужа» гәзите ҡайтанан сығарыла башланы. Баҫма «Восход» район гәзитенең ҡушымтаһы булараҡ айына бер тапҡыр баҫыласаҡ. Ул районда үткән хәл-ваҡиғаларҙы, ҡоролтайҙар, милли ижади коллективтар, башҡорт теле һәм әҙәбиәте уҡытыусыларының эшмәкәрлеген сағылдырасаҡ.
«Аҡ тирмә» гәзитенең һәм «Шәжәрә» журналының ойоштороусыһы булып Башҡортостан Республикаһының «Аҡ тирмә» төбәк йәмәғәт ойошмаһының Силәбе өлкәһендәге филиалы — «Аҡ тирмә» яуаплылығы сикләнгән йәмғиәте сығыш яһай. Гәзит айына бер тапҡыр сығасаҡ, ул ойошма эшәкәрлеге менән таныштырып торасаҡ. «Шәжәрә» журналы иһә өлкәлә йәшәгән башҡорттарҙың тарихына һәм шәжәрәләренә бағышланасаҡ. Һәр һанда берәр ғаиләнең шәжәрәһе баҫтырыласаҡ. Журналдың баш мөхәррире Арыҫлан Бикбулатов һүҙҙәренсә, баҫма кварталға бер сығасаҡ.
«Башҡорт74.РФ» гәзитен ойоштороусы булып журналист Резеда Байназарова сығыш яһай. Айына ике тапҡыр сығасаҡ баҫмала өлкәлә ойошторолған барлыҡ милли саралар яҡтыртыласаҡ.
Резеда Байназарова һүҙҙәренсә, ағымдағы йыл милли матбуғат өсөн мөһим осор булып тора, өлкәлә башҡорт телендә баҫмалар күпләп сыға башлаған. Уларҙың барыһы ла «шәжәрәләр һәм «Шәжәрә» байрамдарын үткәреү, башҡорт халҡының милли традицияларын һәм йолаларын тергеҙеү аша, йәмәғәт ойошмаларының эшмәкәрлеге аша халыҡтың, тыуған яҡтың тарихын өйрәнеүгә һәм уны һаҡлауға булышлыҡ итәсәк», тип иҫәпләй Резеда Байназарова.


text:
Төбәктә «Яҡташтар» проектының тәүге этабы тамамланды
«Яҡташтар» проектының тәүге этабы Башҡортостандың барлыҡ райондарында тамамланды. Ирекмәндәр республиканың һәр ауылында өй беренсә йөрөп, халыҡты данлыҡлы яҡташ исеменә дәғүә итеүселәр исемлеге менән таныштырҙы. Исемдәре икенсе этапҡа үткән кешеләр тауыш биреү йомғаҡтары буйынса билдәләнәсәк.
Дүртөйлө районында башҡорт шағиры Шәйехзада Бабич дәғүә итеүселәрҙең береһе булып тора. Шағир 1895 йылдың 2 ғинуарында әлеге райондың Әсән ауылында тыуған.
Шулай уҡ Дүртөйлө районында данлыҡлы яҡташ исеменә дәғүә итеүселәр араһында билдәле яҙыусылар, композиторҙар, район етәкселәре, предприятие һәм учреждение хужалары, уҡытыусылар, ауыл хужалығы эшсәндәре бар.
Иҫегеҙгә төшөрәбеҙ, республиканың яңы проекты 2012 йылдың ноябрендә старт алды. Ул «Берҙәм Рәсәй»ҙең төбәк бүлексәһе менән тәҡдим ителде. Райондарҙың ысын геройҙарын, ихтирам ҡаҙанған, халыҡтың ышанысын яулаған абруйлы кешеләрен асыҡлау проекттың төп маҡсаты булып тора.


text:
Хәйбулла районында мәктәп биналарында ике балалар баҡсаһы асылды
Хәйбулла районында ҡайһы бер мәктәп биналарында балалар баҡсалары урынлаштырылды. Бындай яңыртыу эштәре уҡыусылар һаны кәмегән мәктәптәрҙә үткәрелде.
Шулай итеп, Атингән ауылында балалар баҡсаһы урындағы мәктәп бинаһының беренсе ҡатында урынлашты. Ашхана менән аш-һыу әҙерләү бүлмәһе хәҙер Экологик, технологик һәм атом күҙәтеүе буйынса федераль хеҙмәт талаптарына яуап бирә. Тотош бинала тәҙрәләр алмаштырылды, биләмәлә балалар майҙансығы булдырылды.
Ремонт эштәре мәктәп уҡыусылары өсөн дә үткәрелде – икенсе ҡатта бөтә бүлмәләрҙең ишектәре алмаштырылды, стеналар һәм түшәмдәр ремонтланды. Был маҡсаттарға район бюджетынан 8 миллион һумдан ашыу аҡса бүленде. Шулай итеп, Атингән ауылы балалар баҡсаһында 40 балаға иҫәпләнгән ике төркөм булдырылды.
Шундай уҡ эштәр Таштуғай ауылында ла үткәрелде. Мәктәпкәсә белем биреү учреждениеһы мәктәптең беренсе ҡатында урынлашты. Төҙөүселәр йәй эсендә бүлмәләрҙе нормаларға ярашлы итеп яңыртты. Мәктәп алды участкаһының дүрттән бер өлөшөн хәҙер балалар майҙансығы биләй. Реконструкция эштәренә 4 миллион 400 мең һум аҡса тотонолдо. Яңы балалар баҡсаһына 20 сабый йөрөйәсәк.
Яңы мәктәпкәсә белем биреү учреждениелары бәләкәстәрҙе 1 сентябрҙә ҡабул итәсәк, тип хәбәр иттеләр район хакимиәтенең мәғлүмәт-аналитика бүлегенән


text:
Йәрмәкәй районында ауыл халҡы үҙ көсө менән юл төҙөгән
Йәрмәкәй районының Түбәнге Олойылға ауыл советында 500 метр оҙонлоғондағы яңы юл төҙөлгән. Дөйөм өмә һәм шәхси техникаһы булған граждандарҙы йәлеп итеү арҡаһында уны төҙөү 95 мең һумға барып баҫҡан.
Бындай үҙенсәлекле вариант район етәкселеге менән тәҡдим ителгән, ә халыҡ был башланғысты күтәреп сыҡҡан. Экскаватор, грейдер һәм тейәгес юлсыларҙан ҡуртымға алынған, төҙөлөш материалдары иһә ауыл янындағы карьерҙарҙан алынған.
Йәрмәкәй районы хакимиәтенән хәбәр итеүҙәренсә, сифатлы яңы юл бер нисә көн эсендә ҡалҡып сыҡҡан. Төҙөлөш барышында һәр йорт хужаһы төп юлдан үҙенең ҡапҡаһына тиклем ҡырсынташ һәм юлдарҙы ямғыр һыуынан йыуылыуҙан һаҡлаясаҡ торбалар һалыу мөмкинлеген тапҡан. Был уңыштан рухланып, ауыл халҡы юлда артабан дауам итергә теләк белдергән.
Хәтерегеҙгә төшөрәйек, Башҡортостан Президенты Рөстәм Хәмитов ауыл биләмәләре территорияһын төҙөкләндереү буйынса муниципаль берәмектәргә ярҙам итеү тураһында ҡарарға ҡул ҡуйғайны. Был документҡа ярашлы, һәр ауыл 100-әр мең һум ярҙам ала. Йәрмәкәй районының Түбәнге Олойылға ауыл советында яғыулыҡ-майлау материалдарына һәм махсус техниканы арендалауға сығымдар тап ошо суммға барып баҫҡан. Бындай эштәрҙе башҡа ауылдарҙа ла йәйелдерергә ҡарар ителгән. Сөнки райондағы һәр ауылда яҡшы юл япмаларына мохтаж урамдар бар.


text:
Ҡариҙел районы хакимиәте башлығы итеп Илдар Ғарифуллин тәғәйенләнде
Ҡариҙел районы муниципаль район Советы ҡарары менән 2014 йылдың 6 июнендә Ҡариҙел районы хакимиәте башлығы итеп контракт буйынса Илдар Ғарифуллин тәғәйенләнде.
Илдар Вил улы Ғарифуллин 1963 йылдың 25 мартында Өфөлә тыуған. Юғары белемле – Башҡортостан дәүләт университетын, Урал дәүләт юридик академияһын тамамлаған.
1985-1999 йылдарҙа – Ҡариҙел районындағы Ҡараяр урта мәктәбенең биология һәм химия уҡытыусыһы, директор урынбаҫары, директоры; 1999-2001 йылдарҙа – Ҡариҙел районы хакимиәте башлығының социаль мәсьәләләр буйынса урынбаҫары; 2001 йылда – «Башкирнефтепродукт» асыҡ акционерҙар йәмғиәте Бөрө филиалының Ҡариҙел цехы начальнигы; 2001-2010 йылдарҙа – БР Ҡариҙел районы хакимиәте башлығының кадрҙар, социаль һәм хоҡуҡи мәсьәләләр буйынса урынбаҫары; 2010-2012 йылдарҙа – БР Ҡариҙел районы хакимиәте башлығының беренсе урынбаҫары – кадрҙар, социаль һәм хоҡуҡи мәсьәләләр буйынса урынбаҫары, хакимиәт башлығы вазифаһын башҡарыусы. 2012 йылдан алып – БР Ҡариҙел районы хакимиәте башлығы.
«Башҡортостан Республикаһының атҡаҙанған халыҡ мәғарифы хеҙмәткәре», «2010 йылда иң яҡшы муниципаль хеҙмәткәр» тигән маҡтаулы исемдәргә эйә. Башҡортостан Республикаһының Почет грамотаһы менән бүләкләнгән.


text:
Пенсиялар 8 март байрамы алдынан таратыласаҡ
Халыҡ-ара ҡатын-ҡыҙҙар көнөн байрам итеү уңайынан республикалағы почта элемтәһе ойошмалары менән пенсиялар һәм башҡа төрлө социаль түләүҙәр махсус график буйынса таратыласаҡ, тип хәбәр иттеләр Рәсәй Пенсия фондының Башҡортостан буйынса бүлексәһендә.
Өфө, Ағиҙел, Күмертау, Мәләүез, Нефтекама, Октябрьский, Салауат ҡалаларында, Ҡалтасы, Краснокама, Кушнаренко, Көйөргәҙе, Мәләүез, Өфө райондарында:
5-е һәм 8-ҙе өсөн — 5 мартта,
6-һы һәм 9-ҙы өсөн — 6 мартта,
7-һе һәм 10-ы өсөн 7 мартта биреләсәк.
Бүтән ҡалалар һәм райондарҙа: 6 март — 6-һы һәм 8-ҙе өсөн, 7 март — 7-һе һәм 9-ҙы өсөн.
10 марттан алып түләүҙәр билдәләнгән график буйынса башҡарыласаҡ.


text:
Төбәктә «Урал батыр» сәсәндәр үҙәге эшләй башланы
ӨФӨ, 2015 йыл, 18 июнь. /«Башинформ» мәғлүмәт агентлығы, Ләйлә Аралбаева/.
Башҡортостанда «Урал батыр» сәсәндәр үҙәге эшләй башланы. Иҫегеҙгә төшөрәбеҙ, уны ғәмәлгә ашырыуға 90 мең һум күләмендәге республика Башлығы гранты бүленде. Республика халыҡ ижады үҙәге эргәһендә булдырылған үҙәк беренсе тапҡыр балалар проектына ҡушылды. Белгестәр «Арғымаҡ» балаларҙы ял иттереү, һауыҡтырыу һәм үҫтереү үҙәге эшендә ҡатнаша.
Үҙенсәлекле проект Әбйәлил районының «Ирәндек» балаларҙың һәм үҫмерҙәрҙең йәйге ялы базаһында урынлашҡан. Танылған уҡытыусылар һәм сәсәндәр оҫталыҡ дәрестәре ойоштора, халыҡ ижадын пропагандалай. Балалар менән осрашыуға республиканың билдәле мәҙәниәт һәм сәнғәт эшмәкәрҙәре саҡырыла. Ҡумыҙсы Миңлеғәфүр Зәйнетдинов, сәсәндәр традицияларын дауам итеүселәр Гөлнур Мәмлиева һәм Асия Ғәйнуллина, «Арғымаҡ» этно-рок төркөмө менән осрашыуҙар ойошторолған да инде.
«Үҙәктең программаһы йәштәрҙең милли мәҙәниәт, тел, тарих өлкәһендә белемдәрен арттырыу өсөн барлыҡ шарттар ҙа булдырылған танып белеү мөхитен булдырыуға йүнәлтелгән», — тип хәбәр итте Республика халыҡ ижады үҙәгенең матбуғат секретары Вәлиә Утарбаева.


text:
«Рәсәйҙә ислам һәм дәүләт» Халыҡ-ара ғилми-ғәмәли конференцияһы асылды
Өфөлә «Рәсәйҙә ислам һәм дәүләт» Халыҡ-ара ғилми-ғәмәли конференцияһы асылды. Сара Ырымбур Мосолмандар диниә йыйылышы – Рәсәй мосолмандары Үҙәк диниә назаратының 225 йыллығы сиктәрендә уҙа. Башҡортостанға тантанаға ғәрәп илдәренән күренекле мосолман дине эшмәкәрҙәре, Рәсәй дини идаралыҡтары һәм сит ил дини уҡыу йорттары вәкилдәре килгән.
Конференцияны Рәсәй мосолмандары Үҙәк диниә назараты, БР Президенты ҡарамағындағы Дәүләт конфессия-ара мөнәсәбәттәр буйынса совет, Рәсәй Фәндәр академияһы Өфө ғилми үҙәгенең Р.Ғ.Кузеев исемендәге Этнологик тикшеренеүҙәр институты, БР Президенты ҡарамағындағы Башҡортостан дәүләт хеҙмәте һәм идара итеү академияһы, М.Аҡмулла исемендәге Башҡорт дәүләт педагогия университеты ойошторҙо.
Белгестәр баһалауынса, был ғилми-ғәмәли конференция ҙур ваҡиға булып тора. Унда Рәсәй ғалимдары, шулай уҡ халыҡ-ара ислам йәмғиәте вәкилдәре ҡатнаша. Рәсәй мосолмандары Үҙәк диниә назаратына 225 йыл тулыу, Рәсәйҙә һәм донъяла ислам тарихы тураһында сығыштар яһалды.
Кисен М.Ғафури исемендәге Башҡорт дәүләт академия драма театры залында Рәсәй мосолмандары Үҙәк диниә назаратының 225 йыллығын байрам итеүгә арналған тантаналы йыйылыш уҙасаҡ.


text:
Башҡортостанда тәбиғәт ҡомартҡылары тикшерелә
БР Тәбиғәттән файҙаланыу һәм экология министрлығының территориаль идаралыҡтары һәм комитеттары хеҙмәткәрҙәре тәбиғәт ҡомартҡыларын тикшерә.
— Бындай эш Башҡортостандың айырыуса һаҡланған тәбиғәт территорияларына инвентаризация үткәреүгә әҙерлек сиктәрендә башҡарыла, — тип аңлатты министрлыҡтың матбуғат секретары Нина Никандрова. – Тәбиғәт ҡомартҡыларының торошона баһа биреү, айырыуса һаҡланған тәбиғәт территорияларының яңыларын ойоштороу өсөн ҡиммәтле тәбиғәт объекттарын асыҡлау, шулай уҡ республиканың айырыуса һаҡланған тәбиғәт территорияларының дәүләт кадастры мәғлүмәттәрен яңыртыу тикшеренеүҙәрҙең төп маҡсаттары булып тора.
Уның һүҙҙәренсә, БР Тәбиғәттән файҙаланыу һәм экология министрлығының Сибай территориаль комитеты хеҙмәткәрҙәре тәбиғәт ҡомартҡыларын тикшереүҙе тамамлаған да инде. Баймаҡ, Ейәнсура, Хәйбулла һәм Йылайыр райондарында йәмғеһе 15 тәбиғәт ҡомартҡыһы иҫәпләнә.
Шулай итеп, Хәйбулла районының Юлбарыҫ ауылы янындағы 170 йыллыҡ ҡарағас айырыуса ҙур әһәмиәткә эйә. Бөгөнгө көндә ул Урал аръяғы далаларында иң ҡарт ағас иҫәпләнә.
— Тәбиғәт ҡомартҡыһының торошо урындағы властың даими иғтибарында тотола, — тип билдәләй БР Тәбиғәттән файҙаланыу һәм экология министрлығының Сибай территориаль комитеты хеҙмәткәрҙәре. – Бында ҡарағасты һаҡлау буйынса саралар йыш үткәрелә. Быйыл тәбиғәт ҡомартҡыһын уратып алған ҡоймалар яңыртылды, мәғлүмәт стендтары урынлаштырылды, эргә-тирәләге биләмәләр төҙөкләндерелде.
Министрлыҡтан хәбәр итеүҙәренсә, республикала тәбиғәт ҡомартҡыларын тикшереү буйынса эштәр дауа итә.


text:
Рөстәм Хәмитов яҡынса һөҙөмтәләр буйынса президент һайлауҙарында 81,71 процент тауыш менән беренселектәФото: Олег Яровиков
Рөстәм Хәмитов яҡынса һөҙөмтәләр буйынса президент һайлауҙарында 81,71 процент тауыш менән беренселектә
Рөстәм Хәмитов яҡынса һөҙөмтәләр буйынса президент һайлауҙарында 81,71 процент тауыш менән беренселектәФото: Олег Яровиков
ӨФӨ, 2014 йыл, 15 сентябрь. /«Башинформ» мәғлүмәт агентлығы, Арина Рәхимҡолова/.
Башҡортостанда төбәк башлығын һайлауҙа бюллетендәрҙе эшкәртеү дауам итә. Яҡынса һөҙөмтәләр буйынса 81,71 процент тауыш менән Рөстәм Хәмитов лидерлыҡ итә, тип хәбәр итте БР Үҙәк һайлау комиссияһы рәйесе Хәйҙәр Вәлиев. Юнир Ҡотлоғужин республика һайлаусыларының 10,13 процент, Иван Сухарев – 4,81 процент, Илдар Бикбаев 2,62 процент тауышын йыйған. Һайлаусыларҙы исемлеккә индереү мәғлүмәттәре буйынса һайлауҙарға халыҡтың 74,89 проценты тауыш бирергә барған.
Берҙәм тауыш биреү көндө 2014 йылдың 14 сентябрендә Башҡортостан территорияһында 22 һайлау кампанияһы уҙҙы. Уларҙың иң мөһиме – ваҡытынан алда республика Президентын һайлау. Шулай уҡ 43-сө Красный Холм һайлау округы буйынса Башҡортостан Республикаһы Дәүләт Йыйылышы – Ҡоролтайға өҫтәлмә депутат һайлау, төрлө кимәлдәге урындағы үҙидара органдарына өҫтәлмә һайлауҙар, шул иҫәптән Межгорьела ҡала Советына депутаттар һайлау уҙҙы.
54 депутат мандатына 163 кандидат дәғүә итте, шул иҫәптән бишәүһе – республика парламентына өҫтәлмә һайлауҙарҙа. Һайлауҙарҙа алты сәйәси партияның төбәк бүлексәләре ҡатнашты.
Тауыш биреү тамамланыуға һайлаусыларҙың исемлегенә 3 027 300 кеше индерелгән.


text:
Константин Толкачев: «Башҡортостан һайлаусылары тағы ла бер тапҡыр сәйәси әүҙемлек һәм аңлылыҡ күрһәтте»
Башҡортостандың Дәүләт Йыйылышы – Ҡоролтай рәйесе Константин Толкачев республика һайлаусыларын РФ Президенты һайлауҙарының һөҙөмтәләре менән ҡотланы, тип хәбәр иттеләр республика парламентының матбуғат хеҙмәтенән.
— Тағы ла бер тапҡыр сәйәси әүҙемлек һәм аңлылыҡ күрһәткән, көслө Рәсәй өсөн тауыш биргән Башҡортостан Республикаһы һайлаусыларын ҡотлайым, — тип билдәләне Константин Толкачев. – Был хаҡта тауыш биреү күрһәткестәре һөйләй – һайлаусыларҙың 75 проценттан ашыуы Владимир Владимирович Путин өсөн тауыш биргән. Башҡортостан граждандары сираттағы тапҡыр өлгөргәнлеккә һынау тотто.
Башҡортостан парламенты спикеры һайлаусыларҙың аныҡ һәм асыҡ сәйәси позицияһына ҡарата ҡәнәғәтлек белдерҙе. Улар буш вәғәҙәләргә ышанмай, программаһының аныҡлығы һәм ҡуйылған бурыстарҙы тормошҡа ашырыуҙың ысынбарлыҡҡа тап килеүе менән йәлеп иткән кандидат өсөн тауышын бирҙе.
— Владимир Путин матбуғатта баҫылып сыҡҡан мәҡәләләрендә ил халҡын киләһе тиҫтә йылдарға өҫтөнлөклө үҫеш йүнәлештәре менән таныштыра алды, — тип һыҙыҡ өҫтөнә алды Константин Толкачев. – Владимир Путин Рәсәйҙәге сәйәси системаның үҙгәрештәргә мохтаж булыуын яҡшы аңлай. Улар замандың яңы талаптарына яуап бирергә тейеш. Һуңғы башланғыстарҙың барыһы ла — йәмәғәт берекмәләрен һәм партияларҙы теркәү тәртибен ябайлаштырыу, губернаторҙарҙы һәм муниципаль берәмек башлыҡтарын туранан-тура һайлауға күсеү һ.б. — йәмәғәтселек тарафынан хупланды.
Владимир Путиндың демократияны өлгөрөп еткән мәсьәләләрҙе хәл итеү өсөн иң ҡулай алым булараҡ ҡабул итеүе мөһим. Граждандар йәмғиәтенең ярҙамына таянып, демократик процедураларҙы файҙаланып ҡына уҙған быуаттың 90-сы йылдары ҡалдыҡтарын, коррупцияны еңеп сығырға, заманса суд системаһын ойошторорға мөмкин, тип асыҡтан-асыҡ әйтә ул.
Башҡортостан Республикаһы һәм уның күп милләтле халҡы өсөн Владимир Путиндың милли республикаларға мөнәсәбәте лә оло әһмиәткә эйә. Ул федерализм мәсьәләләренә ыңғай һәм дөрөҫ ҡарашта, Рәсәй өсөн мөһим булған был мәсьәләлә Үҙәк менән төбәктәрҙең вәкәләттәре тигеҙлегенең әһәмиәтен яҡшы аңлай.
БР Дәүләт Йыйылышы – Ҡоролтай рәйесе граждандарҙы Путиндың программаһын тормошҡа ашырыу буйынса әүҙем һәм ижади эшмәкәрлеккә саҡырҙы.
— Пландарыбыҙ тормошҡа ашһын өсөн, барыбыҙ ҙа бергәләп эшләргә тейешбеҙ, — тип билдәләне Константин Толкачев.


text:
Өфөләрҙе сәнәғәт предприятиеларының вакансиялар йәрминкәһенә саҡыралар Фото: Олег Яровиков
Өфөләрҙе сәнәғәт предприятиеларының вакансиялар йәрминкәһенә саҡыралар
Өфөләрҙе сәнәғәт предприятиеларының вакансиялар йәрминкәһенә саҡыралар Фото: Олег Яровиков
ӨФӨ, 2016 йыл, 6 июнь. /«Башинформ» мәғлүмәт агентлығы, Галина Бахшиева/.
9 июндә Өфөләге халыҡ мәшғүллеге үҙәге сәнәғәт предприятиеларының вакансиялар йәрминкәһен ойоштора.
«Башинформ» агентлығына хәбәр итеүҙәренсә, вакантлы урындар иҫәбендә цех начальнигы, механик, цех мастеры, водитель, йөксө, урам һепереүсе, контролер, ремонт буйынса слесарь, токарь һәм тауар төрөүсе бар.
Йәрминкәне үткәреү урыны һәм ваҡыты: Өфө, Ибраһимов бульвары, 47/1, иртәнге сәғәт 10-дан көндөҙгө 12-гә тиклем.
Бөтә хеҙмәттәр ҙә бушлай күрһәтелә.


text:
Ғәйнетдин Моталов — дирижер, музыкант, педагог (тыуыуына 85 йыл тулыуға ҡарата)
ӨФӨ, 2014 йыл, 18 декабрь. /«Башинформ» мәғлүмәт агентлығы, Владимир Романов/.
Бөгөн Башҡортостандың күренекле мәҙәниәт эшмәкәре Ғәйнетдин Моталовҡа 85 йәш тулған булыр ине.
Ғәйнетдин Хәйретдин улы Моталов 1929 йылдың 18 декабрендә Башҡортостандың Хәйбуллла районы Йәнтеш ауылында ябай крәҫтиән ғаиләһендә тыуған. 30-сы йылдар башында Моталовтарҙың күп балалы ғаиләһе законһыҙ рәүештә репрессиялана, өҫтәүенә, атаһы — лагерға, әсәһе дүрт балаһы менән бергә Иркутск өлкәһенең Черемхово ҡалаһына оҙатыла. Бары тик 1937 йылда ғына атаһы уларҙы Башҡортостанға алып ҡайта. Ғаилә Хәйбулла районының Бүребай ҡасабаһында йәшәй башлай.
Мәктәп йылдарында Ғәйнетдин үҙешмәкәр сәнғәттә ҡатнашып йөрөй, тауышы ла бик матур була. 1945 йылда Ғәйнетдин Моталов Свердловск музыка училищеһына уҡырға инә. Уны тамамламайынса Совет Армияһының Өфө музыка тәрбиәләнеүселәре мәктәбендә һәм бер үк ваҡытта эшсе йәштәр мәктәбендә белем ала. 1952 йылда профессор Григорий Столяров класы буйынса Мәскәү хәрби дирижерҙар институтын тамамлай.
1954 йылда Ғәйнетдин Моталов беренсе тапҡыр Башҡорт дәүләт опера һәм балет театры оркестры пульты артына баҫа һәм 35 йылдан һуң ғына унан китә. 1973-1980 йылдарҙа ул театрҙың баш дирижеры булып эшләй.
1970 йылдан Ғәйнетдин Хәйретдин улы Өфө дәүләт сәнғәт институтында ла уҡыта. 1994 йылдан бирле профессор. Ғәйнетдин Моталов тиҫтәләрсә профессиональ йырсылар әҙерләп сығарған. Бөгөнгө көндә улар Өфөлә, Һамарҙа, Силәбелә һәм башҡа ҡалаларҙа уңышлы эшләп йөрөй.
Сәнғәткә ҙур өлөш индергәне өсөн Ғәйнетдин Моталовҡа «Башҡорт АССР-ның халыҡ артисы», «РСФСР-ҙың атҡаҙанған сәнғәт эшмәкәре» тигән маҡтаулы исемдәр бирелгән. Ул Хеҙмәт Ҡыҙыл Байраҡ һәм «Почет билдәһе» ордендары менән бүләкләнгән. Республика премьера спектаклдәре конкурсы, Бөтә Рәсәй драма, музыкаль һәм балалар театрҙары спектаклдәре смотры, республика музыкаль театрҙар спектакле фестивалендә дипломант була.
Ғәйнетдин Хәйретдин улы 2011 йылдың 21 июнендә 82-се йәшендә вафат булды. Ул Өфөлә ерләнгән.


text:
Башҡортостан вәкилдәре Рәсәйҙең атҡаҙанған урмансылары исемен алды
Рәсәй Президенты Дмитрий Медведевтың Указы менән «Яңауыл урман хужалығы» дәүләт учреждениеһы урмансыһы Юрий Беспаловҡа һәм Башҡортостан Республикаһы «Өфө урманы» дәүләт унитар предприятиеһының урман тупраҡ-химия лабораторияһы мөдире Зилә Сурағоловаға «Рәсәй Федерацияһының атҡаҙанған урмансыһы» тигән маҡтаулы исем бирелде. Бындай юғары исемгә улар, документта әйтелгәнсә, «урман хужалығы өлкәһендәге ҡаҙаныштары һәм күп йыллыҡ намыҫлы хеҙмәте» өсөн лайыҡ булған.


text:
Федераль юл агентлығының республика идаралығында өҫтөнлөклө йүнәлеш — Ырымбур трассаһын ремонтлау
ӨФӨ, 2016 йыл, 14 июнь. /«Башинформ» мәғлүмәт агентлығы, Ольга Мортазина/.
Быйыл Федераль юл агентлығының Башҡортостан идаралығында өҫтөнлөклө йүнәлеш — Р-240 трассаһын ремонтлау. Ырымбур юлы 2010 йылда федераль милеккә тапшырылғайны, тип иҫкә төшөрҙө Һамар — Өфө — Силәбе автомобиль магистрале идаралығы етәксеһе вазифаһын башҡарыусы Александр Федотов. «Р-240 юлының торошо бик насар, шуға күрә төп ресурстар ошонда йәлеп ителә. Юл япмаһы, яһалма ҡоролмалар, тышҡы яҡтыртыу системалары, барьерҙар тәртипкә килтерелә», — тине чиновник.
Шулай уҡ өс юл үткәргесте, ике күперҙе, һыу үткәреүсе торбаны ремонтлау ҡаралған. Ырымбур трассаһында түбәндәге урындарҙа: Стәрлетамак — Раевка юлы киҫелешендә, Ира — Магнитогорск юлына боролошта, Күмертау ҡалаһына ингән ерҙә өс светофор объекттары ҡуйыла. Ракитовка ҡасабаһы янында йәйәүлеләр өсөн ер өҫтө үткәүеле төҙөлә. Ошондай ҡоролмалар төҙөлөшөнөң хаҡы — 20-100 миллион һум.


text:
Өфөгә Рәсәй милицияһының ҡул һуғышы оҫталары йыйыла
Бөгөн Өфөнөң «Динамо» стадионында Рәсәй Эске эштәр министрлығының ҡул һуғышы буйынса шәхси-команда чемпионаты башлана.
Ярыштарҙа Эске эштәр министрлығының, Ҡала эске эштәр идаралығының, Эске эштәр идаралығының, шулай уҡ Рәсәй Эске эштәр министрлығының 20 белем биреү учреждениеһының йыйылма командалары ҡатнаша. Йәмғеһе 660 ҡатнашыусы, шул иҫәптән 219 спорт мастеры һәм 276 спорт мастерлығына кандидат.
Ярыштарҙы асыу тантанаһы 16 сәғәткә билдәләнгән.


text:
Рәсәй мосолмандары Үҙәк диниә назараты ике байрамға әҙерләнә
Рәсәй мосолмандары Үҙәк диниә назараты Үҙәк диниә назаратының 225 йыллығына, шулай уҡ Юғары мөфтөй, Рәсәй мосолмандары Үҙәк диниә назараты рәйесе Тәлғәт Тажетдинға 65 йәш тулыуға арналған тантаналарға әҙерләнә.
Илдәге боронғо ислам үҙәгенең тарихы тамырҙары менән Император Екатерина II-нең Өфөлә Ырымбур мосолман диниә йыйылышын ойоштороу тураһында 1788 йылдың 22 сентябрендәге билдәле «Юғары Указ»ына барып тоташа.
2 октябрҙә Өфөлә Ырымбур мосолман диниә йыйылышы – Рәсәй мосолмандары Үҙәк диниә назаратына 225 йыл тулыу, шулай уҡ Юғары мөфтөй, Рәсәй мосолмандары Үҙәк диниә назараты рәйесе Тәлғәт Тажетдиндың 65 йәшенә арналған матбуғат конференцияһы уҙасаҡ.
Уҙғарыласаҡ матбуғат конференцияһының маҡсаты – киң мәғлүмәт саралары вәкилдәренең алдағы тантаналар программаһы һәм ойоштороуға ҡағылышлы башҡа мәсьәләләр тураһында һорауҙарға яуап биреү. Тантаналарҙы, илебеҙ һәм донъя кимәлендә билдәле дини, сәйәси һәм йәмәғәт эшмәкәрҙәрен саҡырып, дәүләт кимәлендә үкәрергә планлаштырыла. Матбуғат конференцияһы Рәсәй мосолмандары Үҙәк диниә назаратының тарихи резиденцияһы бинаһында уҙасаҡ. Сәғәт 12-лә башланасаҡ.


text:
Килограмм
Килогра́мм (башҡортса яҙылышы: кг ; халыҡ ара: kg) — ауырлыҡты үлсәү берәмеге, Халыҡ-ара берәмектәр системаһына (СИ) ҡараған төп ете берәмектең береһе.
Ғәмәлдәге килограмм төшөнсәһе Үлсәм һәм үлсәүҙәр буйынса 3-сө Генераль конференция ҡарары нигеҙендә 1901 йылда ҡабул ителгән һәм түбәндәгесә билдәләнә[1][2]:
Килограмм ауырлыҡ берәмеге була, ауырлығы халыҡ ара килограмм өлгөһөнә тигеҙ.
Халыҡ-ара килограмм өлгөһө (эталон) Париж йәнәшәһендәге Севр ҡалаһында урынлашҡан Халыҡ ара Үлсәм һәм үлсәүҙәр бюроһында һаҡлана. Түңәрәгенең арҡыры оҙонлоғо һәм бейеклеге 39.17 мм булған ағалтын һәм иридий иретмәһенән (90 % ағалтын, 10 % иридия) ҡойолған цилиндр эталон булып тора. Башта килограмм ауырлығы итеп 4 °C температурала һәм дингеҙ кимәлендәгә үрнәк атмосфера баҫымында булған бер куб дециметр (литр) таҙа һыу билдәләнгән.
Йөкмәткеһе
Ҡабат һәм өлөш берәмектәр[үҙгәртергә | вики-тексты үҙгәртергә]
Тарихи сәбәптәр арҡаһында «килограмм» атамаһы унарлы үлсәү берәмеге булған «кило» ҡушылмаһы менән бирелә. Шуға күрә ҡабат һәм өлөш берәмектәр «грамм» һүҙенә СИ ҡушылмалары өҫтәлеп төҙөлә. Шул уҡ ваҡытта «грамм» үҙе СИ системаһында өлөш берәмек булып тора.
Мегаграмм (1000 кг) урынына башлыса «тонна» берәмеге ҡулланыла.
Атом бомбалары ҡеүәтен тротил эквивалентында билдәләү өсөн гигаграмм урынына килотонна, ә тераграмм урынына мегатонна ҡулланыла.
Килограмм өлөгөһө[үҙгәртергә | вики-тексты үҙгәртергә]
Әлеге ваҡытта килограмм кеше эшләгән әйбер, ағалтын һәм иридий иретмәһенән торған өлгө, менән билдәләнгән берҙән бер Си берәмеге. Башҡа бөтә берәмектәр төп физик үҙенсәлектәргә һәм ҡанундарға нигеҙләнеп билдәләнә.
XVIII быуатта метрлы үлсәүҙәр системаһын төҙөгәндә килограмм итеп 4 °C температураһында булған 1 дм³ таҙа һыу ауырлығы алынған. Был температурала һыу иң ҙур тығыҙлыҡ сифатына эйә. 1799 йылда килограмм өлгөһө итеп ағалтын гер эшләнә, әммә уның ауырлығы 1 дм³ һыу ауырлығынан 0,028 г күберәк була.
Ғәмәлдәге өлгә 1889 йылда түңәрәгенең арҡыры оҙонлоғо һәм бейеклеге 39.17 мм булған ағалтын һәм иридий иретмәһенән ҡойолған цилиндр итеп эшләнелә[3]. Шул ваҡыттан бирле өлгө Халыҡ ара Үлсәм һәм үлсәүҙәр бюроһында һауа үтмәҫлек өс ҡат быяла ҡалпаҡ аҫтында һаҡлана. Шулай уҡ халыҡ ара өлөгөнөң теүәл рәсми күсермәләре эшләнә, артабан улар милли килограмм өлгөһе итеп ҡулланыла. Бөтәһе 80-дән ашыу күсермә эшләнгән. Уларҙың икәүһе Рәсәй[3] бирелгән һәм Менделев исемендәге Бөтә Рәсәй метрология ғилми эҙләнеүҙәр институтында һаҡлана. Яҡынса 10 йылға бер тапҡыр милли килограмм өлгөһе халыҡ ара өлөгө менән сағыштырыла. Был сағыштырыуҙар милли өлгөләрҙең теүәллеге 2 мкг тирәһе булыуын күрһәтә. Һаҡлау шарттары бер төрлө булыуы халыҡ ара өлөгөнең теүәллеген шик аҫтына ала. Төрлө сәбәптәр арҡаһында йөҙ йыл эсендә халыҡ ара өлгө 3·10−8 ауырлығын юғалтҡан. Әммә, билдәләмә буйынса халыҡ ара өлөгөнең ауырлығы бер килограммға тигеҙ. Шуға күрә өлөгөнең хаҡ ауырлығы үҙгәреүе килограмм дәүмәле үҙгәреүенә килтерә.
Был етешһеҙлектән ҡотолоу маҡсатында 1999 йылда үткән Үлсәм һәм үлсәүҙәр буйынса 21-сө Генераль конференция ҡарарында милли лабораторияларға ауырлыҡ берәмеген төп физик үҙенсәлеккә йәки үҙгәрмәй торған атом берәмегенә бәйләп камиллаштырырға һәм киләсәктә килограмм төшөнсәһенең билдәләмәһен яңыртырға тәҡдим итәлә[4]. Шунан һуңғы йылдарҙа ҡайһы бер халыҡ ара ойошмалар килограмм төшөнсәһенең билдәләмәһен яңыртыу буйынса тәҡдимдәр әҙерәләү эше менән булды[5].
Киләсәк[үҙгәртергә | вики-тексты үҙгәртергә]
2011 йылда үткән Үлсәм һәм үлсәүҙәр буйынса 24-сө Генераль конференция киләсәк Халыҡ ара берәмектәр системаһын (СИ) яңынан ҡарау ваҡытында төп берәмектәр билдәләмәһе төп физик үҙенсәлеккә йәки үҙгәрмәй торған атом берәмегенә бәйле итеп үҙгертергә тип ҡарар[6] итә.
Күҙалланыуынса Планк даими дәүмәлh 6,626 06X·10−34 Джc точно[7] буласаҡ. Ул саҡта ғәмәлдәге килограмм билдәләмәһе үҙгәртеләсәк. Килограмм ауырлыҡ берәмеге булып ҡаласаҡ, әммә уның дәүмәле СИ берәмеге м2·кг·с−1 аталған 6,626 06X·10−34 һанына тигеҙ Планк даими дәүмәленә бәйле булсаҡ.
Иҫкәрмәләр[үҙгәртергә | вики-тексты үҙгәртергә]
- ↑ ГОСТ 8.417-2002. Государственная система обеспечения единства измерений. Единицы величин.
- ↑ Определение килограмма на сайте Международного бюро мер и весов
- ↑ 3,0 3,1 Өҙөмтә хатаһы:
билдәһе дөрөҫ түгел;
.D0.91.D0.A1.D0.ADтөшөрмәләре өсөн текст юҡ
- ↑ The definition of the kilogram Resolution 7 of the 21st meeting of the CGPM (1999)
- ↑ Каршенбойм С. Г. О переопределении килограмма и ампера в терминах фундаментальных физических констант // УФН. — 2006. — Т. 176. — № 9. — С. 975-982.
- ↑ On the possible future revision of the International System of Units, the SI. Resolution 1 of the 24th meeting of the CGPM (2011).
- ↑ Здесь Х заменяет одну или более значащих цифр, которые будут определены в окончательном релизе на основании наиболее точных рекомендаций CODATA
Шулай уҡ ҡарағыҙ[үҙгәртергә | вики-тексты үҙгәртергә]
- Килограмм-көс
Әҙәбиәт[үҙгәртергә | вики-тексты үҙгәртергә]
- Смирнова Н. А. Единицы измерений массы и веса в Международной системе единиц — М, 1966.


text:
Өфө иң бысраҡ һауалы ҡалалар исемлегенән алынды
ӨФӨ, 2016 йыл, 30 март. /«Башинформ» мәғлүмәт агентлығы, Ольга Мортазина/.
Өфө иң бысраҡ һауалы ҡалалар исемлегенән алынған, тип хәбәр итә Башҡортостан Тәбиғәттән файҙаланыу һәм экология министрлығының матбуғат хеҙмәте. Ағымдағы йылдың февраль айында киң мәғлүмәт сараларында Рәсәй гидрометеорология үҙәге мәғлүмәттәре буйынса төҙөлгән рейтинг баҫылып сыҡты. Тәүге урындарҙа — Чита, Улан-Удэ һәм Магнитогорск. Өфө иһә алтынсы урынды биләне. Баш ҡалала этилбензол норманан 15 тапҡырға артып киткән. Шуның менән бергә максималь күрһәткес бер тапҡыр ғына теркәлгән.
Башҡортостан Тәбиғәттән файҙаланыу һәм экология министрлығы һөҙөмтә менән риза булмайынса Рәсәй гидрометеорология үҙәгенә мөрәжәғәт итте. Һөҙөмтәлә Росгидромет Росстатҡа Башҡортостандың баш ҡалаһын ошо исемлектән алырға ҡушты.


text:
Республикала 37 меңдән ашыу туғыҙынсы класс уҡыусыһы Төп дәүләт имтиханын тапшыра Фото: Андрей Старостин
Республикала 37 меңдән ашыу туғыҙынсы класс уҡыусыһы Төп дәүләт имтиханын тапшыра
Республикала 37 меңдән ашыу туғыҙынсы класс уҡыусыһы Төп дәүләт имтиханын тапшыра Фото: Андрей Старостин
ӨФӨ, 2015 йыл, 27 май. /«Башинформ» мәғлүмәт агентлығы, Эльмира Сабирова/.
Башҡортостанда 37 меңдән ашыу туғыҙынсы класс уҡыусыһы Төп дәүләт имтиханын тапшыра. Үткәреү формаһы буйынса ул БДИ-ға оҡшаш. Бөгөн, 27 майҙа, уҡыусылар математиканан һынау тота.
Башҡортостандың Мәғариф министрлығы хәбәр итеүенсә, бөгөн тағы ике меңдән ашыу уҡыусы (һаулыҡ мөмкинлектәре сикләнгән балалар һәм холоҡ төҙәтеү колонияһындағы үҫмерҙәр) дәүләт сығарылыш имтиханын тапшыра.
Математика һәм рус теле буйынса мотлаҡ имтихандарҙан тыш, X класҡа барырға теләгән туғыҙынсы класс уҡыусыларына профилле имтихандар бирергә кәрәк.


text:
Эскелектән дауалаумы?
Башҡортостан прокуратураһы наркомандар һәм эскеселәр өсөн тәғәйенләнгән 50-нән ашыу реабилитация үҙәгенең эшмәкәрлеген тикшерҙе. Шуларҙың яртыһында тиерлек етешһеҙлектәр булыуы асыҡланды.
Ведомство вәкилдәре билдәләүенсә, байтаҡ учреждениелар райондарҙағы һәм ауылдарҙағы шәхси торлаҡ йорттарҙа урынлашҡан, өҫтәүенә рөхсәт ҡағыҙҙары ла юҡ. Ошо рәүешле улар контроль-күҙәтеү органдарының иғтибарынан ситтә ҡалған. Ҡайһы бер үҙәктәрҙә янғын хәүефһеҙлеге ҡағиҙәләре тупаҫ боҙолған, санитария-эпидемиология нормалары, һалымдар, шәхси мәғлүмәттәр тураһында ҡануниәт талаптары үтәлмәгән.
Тикшереү йомғаҡтары буйынса прокуратура тарафынан судҡа 11 ғариза бирелгән, 11 күрһәтмә сығарылған, 14 административ эш ҡуҙғатылған.
Башҡортостандың Дәүләт Йыйылышы – Ҡоролтай депутаттары, наркоманиянан һәм эскелектән дауалаған реабилитация үҙәктәре эшмәкәрлеген өйрәнеү буйынса эш төркөмө ағзалары ла Өфө янындағы Шмидтов, Булгаков һәм Зубов ауылдарында урынлашҡан ҡайһы бер социаль реабилитация үҙәктәрен ҡарап сыҡты. Рейдҡа төбәк парламентының Һаулыҡ һаҡлау, социаль сәйәсәт һәм ветерандар эштәре комитеты рәйесе Николай Никитин етәкселек итте.
Депутаттар пациенттарҙың йәшәү шарттары, көнкүреше, туҡланыуы, реабилитация программалары менән танышты, норматив документтарҙы өйрәнде. Янғын хәүефһеҙлегенә айырым иғтибар бирелде. Үҙәктәрҙә шулай уҡ дауаланған кешеләр менән осрашыуҙар үтте, наркоманияға һәм эскелеккә ҡаршы саралар хаҡында фекер алышыу булды.
Эш төркөмө етәксеһе әйтеүенсә, реабилитация үҙәктәрен тикшереү артабан да дауам итәсәк, мәсьәлә ведомстволар кимәлендә лә өйрәнеләсәк.


text:
Владимир Чуров Башҡортостандың сәйәси партияларына һайлаусыларҙың юғары әүҙемлеге өсөн рәхмәт әйтте
Рәсәй Үҙәк һайлау комиссияһы рәйесе Владимир Чуров Башҡортостанда һайлау комиссияларында күп йылдар ҡатнашыусы партияларға төбәктә һайлаусыларҙың юғары әүҙемлеге өсөн рәхмәт әйтте.
— Һайлау процесының бөтә ҡатнашыусыларының уртаҡ эше генә бындай һөҙөмтәгә килтерә ала, — тип һыҙыҡ өҫтөнә алды Рәсәй Үҙәк һайлау комиссияһы башлығы Өфөлә барған, Волга буйы һәм Урал федераль округтарына ингән, Рәсәй Федерацияһы субъекттарының һайлау комиссиялары рәйестәре менән семинар-кәңәшмәлә.
Форумды тап Башҡортостанда үткәреүҙең сәбәптәре араһында Владимир Чуров граждандарҙың даими юғары әүҙемлеген атаны.
Илдә һайлауҙарҙың төп ойоштороусыһы, һайлау комиссияларының граждандарҙың әүҙемлегенә өлөш индереүҙәре иң яҡшы осраҡта уңыштың яртыһын тәшкил итә, тип билдәләне. Икенсе яртыһы партияларҙың эшенә тура килә.
Владимир Чуров һайлау кампанияһының бөтә ҡатнашыусылары, кандидаттар һәм сәйәси партиялар өсөн уңайлы шарттар булдырыу буйынса ведомствоның бурыстарын билдәләне.
Һайлаусыны бина, агитация һәм кандидатураларҙың күплелеге менән тәьмин итергә кәрәк.
Үҙәк һайлау комиссияһы башлығы шулай уҡ «агитацияны артыҡ сикләмәҫкә» саҡырҙы.
— Агитация законға ярашлы уҙғарылырға тейеш, әммә артыҡ сикләүҙәр, өҫтәмә талаптар сығарыуҙың мәғәнәһе юҡ.
Рәсәй Федерацияһы субъекттарының һайлау комиссиялары етәкселәре алдында һайлауҙарҙың асыҡлығын тәьмин итеү бурысы ҡуйылды.
— Беҙҙең бөтә процедуралар, кәңәшмәләр сәйәси партиялар һәм кандидаттар өсөн асыҡ булырға тейеш. Эште тәүлек әйләнәһенә ойошторорға тырышығыҙ. Бер ниндәй ҙә кандидат, бер ниндәй ҙә партия үҙәк һайлау комиссияһының ябыҡ ишектәре алдында тормаһын өсөн. Мин һеҙҙән – минимум бюрократия, максимум асыҡлыҡты һорайым, — тип кәңәшмәлә ҡатнашыусыларға мөрәжәғәт итте Владимир Чуров.
Киң мәғлүмәт саралары вәкилдәренә лә һайлау кампанияһы барышында уңайлы булырға тейеш. «Теләһе ҡайһы һайлау кампанияһында был мөһим звено. Беҙҙең асыҡлыҡ улар алдында шулай уҡ тулы булырға тейеш», тип иҫәпләй. Шул уҡ ваҡытта Владимир Чуров, киң мәғлүмәт саралары һайлау хоҡуғын аңларға тейеш, тип билдәләне һәм үҙәк һайлау комиссияларын журналистарҙың стажировкаһын үткәрергә саҡырҙы.


text:
30 август Башҡортостанда ял һәм байрам көнө тип иғлан ителде
Башҡортостан Республикаһы Хөкүмәте бойороғо менән Ураҙа байрамын билдәләгән көн, 2011 йылдың 30 авгусы, ял һәм байрам көнө тип иғлан ителде.
БР Хеҙмәт һәм халыҡты социаль яҡлау министрлығының матбуғат хеҙмәтенән хәбәр итеүҙәренсә 2011 йылдың 29 авгусында эш оҙайлылығы бер сәғәткә ҡыҫҡартыла.
Рәсәй Федерацияһының Хеҙмәт кодексына ярашлы, йыллыҡ төп йәки өҫтәмә түләүле отпуск биргәндә Ураҙа байрамындағы ял һәм байрам көнө отпускының календарь көндәренә индерелмәй.


text:
Р.Ғ.Кузеев исемендәге Этнологик тикшеренеүҙәр институтында ике фәнни семинар үтте
Йәштәр фәне көндәре сиктәрендә Башҡортостанда Рәсәй Фәндәр академияһы Өфө ғилми үҙәгенең Р.Ғ.Кузеев исемендәге Этнологик тикшеренеүҙәр институтында ике фәнни семинар үтте.
«Мосолман руханиҙары: рухи элитамы әллә конфессиональ номенклатурамы?» семинары Өфө ғилми үҙәгенән һәм М.Солтанова исемендәге мәҙрәсәнән йәш ғалимдарҙы йыйҙы.
«Башҡортостан халыҡтарында йәнлек тиреһен эшкәртеү милли йолалары» семинарында Өфө ғилми үҙәгенән йәш ғалимдар һәм Өфө дәүләт технология һәм дизайн колледжынан студенттар ҡатнашты.


text:
“Урал Лото” автомобиле Стәрлетамаҡҡа китә
Бына тағы бер табышты атып алдылар: “Урал Лото” компанияһының “Машинаға һунар” акцияһында ниндәйҙер һунарсы яңы Hyundai Getz автомобилен отто. Иҫегеҙгә төшөрәбеҙ, “Урал Лото” бер-бер артлы ете тиражда - үтеп барған йылдың 20 декабренән алып алдағы йылдың 31 ғинуарына ҡәҙәр –яңы Hyundai Getz автомобилен уйната. Акцияла билеттағы бөтә ставкалар ҙа ҡатнаша, һәм шуға ла иң тәүәккәл һунарсылар ғына лотерея бланкыһында күп юлдарҙы тултыра ала.
Тик бына “тимер аттарҙың” һаны кәмегәндән-кәмей бара. Үткән аҙнала тәүге автомобиль хужаһы – пенсионер Әхәт Рәхмәтуллин ҡаланан Салауатҡа юлланды. Уҙған йәкшәмбелә, 27 декабрь, БЮТ каналының тура эфирында тағы бер автомобиль уйнатылды. Ул 0402678678 номерлы билеттағы беренсе ставкалы еңеүсегә эләкте. Ставка 14-се тиражда ҡатнашыусы 425 537 ставканан һайланып алынды. Хәҙер еңеүсе эҙләнә. Был һунарсы ставканы Стәрлетамаҡта яһаған. Был ҡалала йәшәүселәр, тауыш бирегеҙ! Билет номерына иғтибар итегеҙ.
Акцияны ойоштороусылар хәбәр итеүенсә, тағы ла уйнатылмаған биш машина ҡалды. Ставкаларҙы ҡуйырға ашығығыҙ! Яңы Hyundai Getz автомобиле бик шәп яңы йыл бүләге буласаҡ.


text:
Фото:
Республиканың көнбайышында һыу ҡайта, ә төньяҡта һыу баҫҡан зоналар арта
Фото:
Башҡортостандың көнбайыш райондарында йылғалар — үҙәндәренә, ә кешеләр өйҙәренә ҡайта. Йәрмәкәй һәм Рәтамаҡ ауылдарында һыу кимәле — 100, Миәкәлә — 55, Әлшәйҙә 115 сантиметрға төшкән, тип хәбәр иттеләр Ғәҙәттән тыш хәлдәр министрлығының республикалағы идаралығында. Һөҙөмтәлә һыу баҫҡан зонанан эвакуацияланған ауыл халҡы, ә был 600-ләгән кеше, өйҙәренә ҡайтып, ташҡын эҙемтәләрен бөтөрөүгә тотона алған.
Октябрьскийҙағы 96 йорт һаман һыу эсендә ҡала, унда 104 кеше эвакуацияланған. Ошо уҡ ваҡытта Ҡариҙел районына оло һыу килде. Район үҙәге янындағы Ҡариҙел йылғаһында 20 километрлыҡ тығын барлыҡҡа килде. Уны бөтөрөү өсөн, йылғалағы һыуҙы күтәреү маҡсатында, Павловка һыуһаҡлағысына һыу йыйырға ҡарар ителде. Күтәрелгән һыу боҙҙо этеп сығарырға ярҙам итте, әммә йорт-ихаталарҙы һыу баҫты. Был турала ғәҙәттән тыш хәлдәр күҙәтелгән урындан фотолар урынлаштырған блогерҙар хәбәр итә.


text:
Аҙна аҙағында Башҡортостанға күптән көтөлгән йылы килә Фото: Андрей Старостин
Аҙна аҙағында Башҡортостанға күптән көтөлгән йылы килә
Аҙна аҙағында Башҡортостанға күптән көтөлгән йылы килә Фото: Андрей Старостин
ӨФӨ, 2016 йыл, 5 апрель. /«Башинформ» мәғлүмәт агентлығы, Гөлфиә Акулова/.
Башҡортостандың гидрометеорология һәм тирә-яҡ мөхит мониторингы идаралығында хәбәр итеүҙәренсә, был аҙнала төбәктә ваҡыты менән бер аҙ ямғыр һәм епшек ҡар яуыуы көтөлә. Республиканың көнсығыш райондарында яуым-төшөмдөң көслө булыуы ихтимал. Төндә һәм иртән урыны менән боҙлауыҡ көтөлә.
5 һәм 6 апрелдә һауа температураһы көндөҙ +3,+8, төндә -3,+2 градус тәшкил итәсәк. Ямғыр, төндә һәм иртән ҡар ҡатыш ямғыр яуыуы ихтимал, ел төньяҡтан, төньяҡ-көнбайыштан секундына 9-14 метр тиҙлектә иҫәсәк, көндөҙ секундына 18 метрға етәсәк.
Аҙна аҙағында республикала күптән көтөлгән йылы көндәр башлана. Яуым-төшөм ихтималлығы ҙур түгел.
Рәсәй Гидрометүҙәге мәғлүмәттәре буйынса, апрелдең тәүге декадаһында Башҡортостан биләмәһендә уртаса һауа температураһының норманан ике градусҡа юғары булыуы көтөлә.


text:
Башҡортостан менән Ҡаҙағстан торлаҡ-төҙөлөш тупланмаһы өлкәһендә хеҙмәттәшлекте юлға һала
Башҡортостандан делегация «Жилстройсбербанк Казахстана» акционерҙар йәмғиәтендә булды. Республикабыҙҙан эшсе төркөм составына дәүләт органдары һәм коммерция банкылары вәкилдәре инде.
Осрашыуҙар барышында Ҡаҙағстан банкы белгестәре делегация ағзаларына Ҡаҙағстандағы ҡануниәт нигеҙҙәре, принциптары, банкта эште ойоштороу тәжрибәһе, банк ҡатнашҡан проекттар һәм продукттар тураһында һөйләне.
Был сәфәр үҙ-ара хеҙмәттәшлекте юлға һалыуға, Ҡаҙағстан менән Башҡортостан араһында торлаҡ төҙөлөшө маҡсатында һаҡланған аҡсалар системаһын үҫтереү өлкәһендә тәжрибә уртаҡлашыуға булышлыҡ итәсәк.
Әлеге ваҡытта Башҡортостанда торлаҡ-төҙөлөш банкында һаҡланған аҡсалар системаһы аша торлаҡ төҙөлөшөн финанслауҙың һынау проектын әҙерләү буйынса эшсе комиссия төҙөлгән, шуға күрә делегацияны торлаҡ төҙөлөшө маҡсатында һаҡланған аҡсалар системаһын индереү мәсьәләләре ҡыҙыҡһындырҙы.


text:
Һалым хеҙмәткәрҙәре эшенә интернет аша ялыу бирергә мөмкин
Рәсәй Федераль һалым хеҙмәтенең Башҡортостан Республикаһы буйынса идаралығының рәсми сайтында ялыуҙар өсөн форум барлыҡҡа килде. Бында һалым хеҙмәткәрҙәре эше менә риза булмаған һалым түләүселәр иҫкәрмәләрен ҡалдыра ала. «Башинформ» агентлығына Федераль һалым хеҙмәтенең Башҡортостан Республикаһы буйынса идаралығынан хәбәр итеүҙәренсә, клиенттарҙың электрон «ялыуҙар кенәгәһенә» килгән бар кәңәш һәм тәҡдимдәре лә иҫәпкә алынасаҡ.
— Былтыр беҙ һалымсылар һәм граждандар хеҙмәттәшлеге мәсьәләләре буйынса һорау алыу үткәргәйнек, — ти Идаралыҡ вәкиле Гүзәл Ғәләүетдинова. – Бында республиканың 156 кешеһе ҡатнашты. Һорау алыуҙа ҡатнашҡандарҙың 60 проценты һалым хеҙмәте эшмәкәрлеген яҡшыртыу кәрәклеген белдерҙе. Улар сайтта күберәк мәғлүмәт урынлаштырыу кәрәклеген, аңлатыу эштәре алып барыуҙы һәм башҡаларҙы тәҡдим итте. Шул уҡ мәлдә һорауға яуап биреүселәрҙең 40 проценты Башҡортостан һалымсыларының хеҙмәт күрһәтеү кимәле юғары булыуын билдәләне.
Федераль һалым хеҙмәтенең Башҡортостан Республикаһы буйынса идаралығы шулай уҡ сайтҡа инеүселәргә лә анкета һорауҙарына яуап бирергә тәҡдим итә, республика һалым хеҙмәте менән граждандарҙың хеҙмәттәшлеген баһалауҙы, эште яҡшыртыу өсөн тәҡдимдәр индереүҙе йәки һалым инспекцияһы эшендә оҡшаған нәмә тураһында яҙыуығыҙҙы һорай.
Форум һәм электрон һорау алыу беренсе көндәрҙән үк юридик һәм физик шәхестәрҙә ҙур һорау менән файҙалана.


text:
Брокгауз һәм Ефрондың энциклопедик һүҙлеге
Брокгауз һәм Ефрондың энциклопедик һүҙлеге (урыҫ. «Энциклопедический словарь Брокгауза и Ефрона» (ЭСБЕ) — Рәсәй империяһында урыҫ телендә нәшер ителгән универсаль энциклопедия.
1890—1907 йылдарҙа Петербургта Ф. А. Брокгауз — И. А. Ефрон акционер нәшриәт йәмғиәте тарафынан нәшер ителгән. Баҫма ике вариантта нәшер ителә: 41 төп том һәм 2 өҫтәмә том (тираждың бәләкәй өлөшө) һәм 82 төп том һәм 4 ярым том. 49-сы һәм 50-се ярым томдарҙа нумерация китаптың төбөнә ҡуйылған һәм титуль битенә XXV, XXVа баҫылған.
Беренсе 8 том И. Е. Андреевский редакцияһында нәшер ителә, ҡалғандары К. К. Арсеньев һәм Ф. Ф. Петрушевский редакцияһында. Энциклопедияла 121 240 мәҡәлә, 7800 иллюстрация и 235 карта бар.
1899—1902 йылдарҙа «Брокгауз һәм Ефрондың кесе энциклопедияһы» «Малый энциклопедический словарь Брокгауза и Ефрона» (МЭСБЕ) (3 томда) нәшер ителә; 1907—1909 йылдарҙа 4 томда икенсе баҫмаһы сыға.
1911—1916 йылдаҙа «Яңы энциклопедик һүҙлек» («Новый энциклопедический словарь» (НЭС)) (48 томдың 29 томы, һуңғы мәҡәлә — «Отто»). Рәсәй милли китапханаһында (Российская национальная библиотека|РНБ) төҙәтелгән 30-сы том һәм тулы булмаған 31-се том һаклана.
Әҙәбиәт[үҙгәртергә | вики-тексты үҙгәртергә]
- Кауфман И. М. Русские энциклопедии. Вып. 1. Общие энциклопедии. — М., 1960. — 103 с. (урыҫ.)


text:
Сәнәғәт предприятиелары мәшғүллек йәрминкәләренә ашыҡмай
Сәнәғәт предприятиелары вакансиялар йәрминкәләрендә ҡатнашырға ашыҡмай. Сәбәбе, әлбиттә, — әлеге лә баяғы иҡтисади көрсөк эҙемтәһендә күп кенә ойошмаларҙа етештереү күләмдәре кәмеүе һәм штат ҡыҫҡарыу.
Мәҫәлән, кесе йома көндө Өфөнөң Халыҡты эш менән тәьмин итеү үҙәгендә үткәрелгән сираттағы вакансиялар йәрминкәһендә төп эш биреүселәр сифатында сәнәғәт предприятиелары саҡырылғайны. Йәрминкәлә ҡатнашыусылар араһында профиле буйынса быға "Ағиҙел" дәүләт унитар предприятиеһы ғына тап килде.
Дөйөм алғанда, булған эш урындары тураһында 20 эш биреүсе генә мәғлүмәт бирҙе. Һуңғы ваҡыт өсөн был насар күрһәткес түгел. Халыҡты эш менән тәьмин итеү үҙәге хеҙмәткәрҙәре төҙөлөш ойошмаларының юғары әүҙемлеген билдәләй.
Йәрминкәгә килеүселәр һаны элеккесә арта бара. Был юлы эш эҙләп 1300-ләп кеше килде. Шуларҙан 185-е әңгәмәләшеүҙә ҡатнашты һәм 55-е генә эшкә саҡырыу алды.


text:
Ташҡындан зыян күргән төбәктәргә ярҙам күләме арттырыласаҡ
РФ Хөкүмәтенә ташҡындан зыян күргән төбәктәргә ярҙам күләмен ярайһы уҡ арттырырға ҡушылды. Алыҫ Көнсығыш, Башҡортостан һәм Силәбе өлкәһенең ташҡындан зыян күргән төбәктәренә РФ Хөкүмәтенең резерв фондынан средстволар бүлеү мәсьәләһе кесе йома Хөкүмәт ултырышында тикшерелергә тейеш ине.
Әммә ултырышта ҡатнашырға тейеш кешеләрҙең күбеһенең командировкаларҙа булыуы, шулай уҡ Алыҫ Көнсығыштағы ташҡынға бәйле мәсьәләләрҙе оператив режимда хәл итеүҙә ҡатнашыуы сәбәпле кесе йомаға планлаштырылған Хөкүмәт ултырышы үткәрелмәне, тип хәбәр итә «Интерфакс», министрҙар кабинеты аппаратындағы сығанаҡҡа һылтанма яһап.
Быға тиклем РФ Президенты Владимир Путин энергетика министры Александр Новакка һәм «РусГидро» асыҡ акционерҙар йәмғиәте идараһы рәйесе Евгений Додҡа Благовещенскиға осорға ҡушҡайны. Ғәҙәттән тыш хәлдәр министрлығы башлығы Владимир Пучковҡа һәм оборона министры Сергей Шойгуға ташҡындан зыян күргән райондарға өҫтәмә көстәр һәм средстволар ебәрергә ҡушылғайны. Һаулыҡ һаҡлау министры Вероника Скворцоваға президент бәләгә тарыған халыҡҡа ваҡытында медицина ярҙамы күрһәтеү өсөн, шулай уҡ санитар-эпидемиологик хәлде нормала тотоу буйынса саралар күрергә ҡушты.


text:
Башҡортостан Президенты «Рәсәй саңғы юлы -2014»кә старт бирҙеФото: Андрей Старостин
Башҡортостан Президенты «Рәсәй саңғы юлы -2014»кә старт бирҙе
Башҡортостан Президенты «Рәсәй саңғы юлы -2014»кә старт бирҙеФото: Андрей Старостин
Өфөлә «Биатлон» спорт-сәләмәтләндереү комплексында «Рәсәй саңғы юлы -2014»кә старт бирелде. Был йыл һайын уҙғарыла торған саңғы байрамы. Олимпия йылында Өфөлә тәүге майҙансыҡта уҙғарыла.
Сарала Башҡортостан Президенты Рөстәм Хәмитов, Рәсәй Федерацияһы Президентының Эске сәйәсәт буйынса идаралығы начальнигы урынбаҫары Радий Хәбиров, республиканың йәштәр сәйәсәте һәм спорт министры Андрей Иванюта ҡатнашты.
— Бөгөн иҫ киткес көн – XXII ҡышҡы Олимпия уйындарын асыу көнө, — тине Рөстәм Хәмитов, саңғы ярышында ҡатнашыусыларҙы сәләмләп. — Был көндө иҫ киткес ярыштарыбыҙҙы үткәреү үтә ҡыуаныслы. Мин һеҙҙе был ваҡиға менән ҡотлайым! Һеҙгә уңыштар теләйем! Стартҡа баҫҡандарҙы һәм әҙерләнгәндәрҙе көттөрмәйек! Барыһын да байрам менән! Ура! — тип тамамланы ҡыҫҡа сәләмләүен республика Президенты.
— Хәйерле көн ҡәҙерле дуҫтар, ҡәҙерле яҡташтар! — тип йыйылғандарҙы сәләмләне Радий Хәбиров. — Бөгөн беҙ Олимпиадабыҙҙы асабыҙ. Был илебеҙҙең масштаблы ваҡиғаларының береһе. Бөгөнгө байрам, Башҡортостанда спорт байрамы менән һеҙҙе ҡотлап китергә һәм бөтәһенә лә уңыштар теләргә рөхсәт итегеҙ! Беҙҙең команда өсөн янып-көйөргә саҡырам, спортсыларыбыҙ һәм илебеҙ менән ғорурланайыҡ! — тип өндәне Радий Фәрит улы.
Төп «Саңғы юлы» стартынан тыш, ә унда егеттәр һәм ҡыҙҙар, дәрәжәле кешеләр, ҡала предприятиелары хеҙмәткәрҙәре һәм ветерандары ҡатнаша, спорт байрамы сиктәрендә шулай уҡ «Ихата чемпиондары лигаһы. Ҡышҡы старт» фестивале үтә. Уның программаһына гер спорты, арҡан тартыу, дартс, быймала ҡарҙа туп менән хоккей һәм «Атай, әсәй һәм мин — спорт ғаиләһе» күңелле эстафетаһы ингән.


text:
Учалы районынан күп балалы ғаиләгә трактор тапшырылды
3 майҙа Учалы районынан 10 бала тәрбиәләгән ғаиләгә Башҡортостан Президенты Рөстәм Хәмитов исеменән трактор тапшырылды.
Күп балалы әсә 2011 йылдың 7 мартында Рәсәй Президенты Дмитрий Медведев менән осрашҡандан һуң, республика башлығы уларға техника һатып алырға ҡарар итә.
Дәүләт башлығы Указы менән 2009 йылда Рәсәйҙең «Ата-әсәләр даны» ордены менән бүләкләнгән ғаиләгә тракторҙы БР Хөкүмәте Премьер-министры урынбаҫары Фидус Ямалетдинов тапшырҙы.
2001 йылда «Әсәлек даны» миҙалына лайыҡ булған Зилә Мотаһарова Учалы районы Амангилде ауылы хакимиәтендә эшләй.
Ауылдаштары уны хәстәрлекле әсә һәм яҡшы хужабикә, йорт усағын һаҡлаусы итеп белә.
Зилә Шиһап ҡыҙы йәмәғәтселек тормошонда әүҙем ҡатнаша: Өсөнсө Бөтә Рәсәй Ҡатын-ҡыҙҙар форумы эшендә (Санкт –Петербург ҡалаһы, 2008 йыл), IV Бөтә Рәсәй Әсәләр форумында (Ульяновск ҡалаһы, 2011 йыл) ҡатнашҡан.
Хәләл ефете Рәил Лутов менән улар балалар тәрбиәләүгә етди иғтибар бүлә, уларҙа хеҙмәткә һөйөү тәрбиәләй, бөхтәлеккә, бер-береһен һәм ололарҙы ихтирам итеүгә өйрәтә. Быны биш ҡыҙҙарының һәм биш улдарының мәктәп һәм район кимәлендәге сараларҙа ҡатнашыуы ла раҫлай.


text:
Дөйә
- "Верблюд" бите бында йүнәтелә.
Дөйә — сүлдә һәм далала йәшәүсе һөт имеҙеүсе хайуан.
Дөйәләрҙең ике төрө була:
- Бактриа́н — ике үркәсле дөйә;
- Дромеда́р — бер үркәсле дөйә.
Үҙенсәлектәре[үҙгәртергә | вики-тексты үҙгәртергә]
Оло дөйәнең ауырлығы 500—800 кг-ға етә; репродуктив дәүере 2-3 йәштән башлана. Ул 40 йәшкәсә йәшәй ала.
Дөйә ҡоролоҡло һәм ҡаты шартлы төбәктәрҙә тереклек итегә яраҡлы. Ҡуйы йөнлө тиреһе көн эҫеһе менән төнгө һыуыҡтан яҡшы ышыҡлай. Киң ике бармаҡлы тояғы ярмалы ҡом һәм ваҡ таштар буйлап йөрөү өсөн яйлы. Дөйә тирләмәй, ташландыҡ-ҡалдығы менән бик аҙ шыйыҡса сығара. Тын алғанда морононан бүленгән дым тирә-яҡ һауаға сығып юғалмай, махсус йыйырсыҡта йыйылып, кире ауыҙына ағып төшә. Дөйә оҙаҡ ваҡыт һыу эсмәй тереклек итә ала - бындай осраҡтарҙа уның ауырлығы 40%-ҡаса кәмей ала. Һыу буйына еткәс, бер юлы 57 литрғаса һыу эсә ала.
Дөйәләрҙең күпселеге һыу ятҡылығын күргәне булмаһа ла, улар бик яҡшы йөҙөүсе.
Дөйәнең сүллектә йәшәүенә үҙенсәлекле яраҡлашыуҙарының береһе — ул май ҡатламдары булған үркәстәр. Дөйә үркәстәрендә булған майҙарҙың әселәнеүе аша һыу ала ала, тигән ярайһы киң таралған фекер йәшәй. Әммә эш шунда — тын алғанда организм май әселәнеүендә барлыҡҡа килгәндәгегә ҡарағанда күберәк дым юғалта. Ысынбарлыҡта иһә дөйәләр бары тик һыуһыҙлыҡты бик яҡшы кисерә. Дөйәләр ике аҙнаға тиклем һыуһыҙ, айға тиклем аҙыҡһыҙ йәшәргә һәләтле. Үркәстәрҙең ысын тәғәйенләнеше башҡа — улар дөйәнең арҡаһын ҡояш эҫеһенән һаҡлаусы үҙенә бер төрлө "ҡыйыҡ" булып хеҙмәт итә. Бынан тыш, организмдың бөтә май һаҡламының арҡала тупланыуы йылылыҡтың яҡшы алмашыныуына булышлыҡ итә.
Таралыуы[үҙгәртергә | вики-тексты үҙгәртергә]
Ҡулға эйәлештерелгән дөйәләр Азия һәм Африканың бик күп өлкәләрендә таралған, дөйәләр егеү һәм йөк ташыу өсөн файҙаланыла. Дромедарҙар төньяҡ Африканың 1° көньяҡ киңлегендә, Ғәрәп ярамутрауында, Үҙәк Азияла осрай. XIX быуатта Австралия континентына килтерелә, бында урындағы климат шарттарына яраҡлашалар һәм 50 мең башҡа етәләр.
Бактриандар Кесе Азияла һәм Маньчжурияла таралған. Донъяла барлығы 19 млн дөйә иҫәпләнә, шуларҙың 14,5 млн Африкала тереклек итә.


text:
Санкт-Петербург университеты аспиранты һәм магистранты Башҡортостан Президенты стипендияһын аласаҡ
ӨФӨ, 2014 йыл, 17 октябрь. /«Башинформ» мәғлүмәт агентлығы, Әлим Фәйезов/.
Санкт-Петербург дәүләт университеты аспиранты Диана Ямаловаға һәм ошо уҡ уҡыу йорто магистранты Марат Сәйфуллинға Башҡортостан Республикаһы Президенты стипендиялары тәғәйенләнгән. Санкт-Петербург дәүләт университетының матбуғат хеҙмәтенән хәбәр итеүҙәренсә, Диана Ямалова университетта дискрет математика һәм математика кибернетикаһын, ә Марат Сәйфуллин ғәмәли информатиканы өйрәнә.
Башҡортостан Президенты стипендиялары республиканың ғилми ойошмалары һәм юғары белем биреү уҡытыу ойошмалары докторанттарына һәм аспиранттарына, БР юғары белем биреү уҡытыу ойошмалары һәм профессиональ белем биреү ойошмалары студенттарына, шулай уҡ республиканан ситтә уҡыған төбәк студенттарына тәғәйенләнә.
Илебеҙҙең башҡа төбәктәрендә белем алыусы, уҡыуҙа һәм ғилми эшмәкәрлектә уңышҡа эйә булған студенттар һәм аспиранттар өсөн Башҡортостан Республикаһы Президентының исемле стипендиялары 2012 йылда булдырылған.
Иҫегеҙгә төшөрәбеҙ, 2008 йылда Санкт-Петербург дәүләт университеты һәм Башҡортостан Республикаһы араһында стратегик уҙаҡташлыҡ тураһында килешеүгә ҡул ҡуйылған.


text:
Республиканың һигеҙ киң мәғлүмәт сараһы «Рәсәй патриоты» конкурсы еңеүселәре булдыФото: Андрей Старостин
Республиканың һигеҙ киң мәғлүмәт сараһы «Рәсәй патриоты» конкурсы еңеүселәре булды
Республиканың һигеҙ киң мәғлүмәт сараһы «Рәсәй патриоты» конкурсы еңеүселәре булдыФото: Андрей Старостин
ӨФӨ, 2014 йыл, 30 октябрь. /«Башинформ» мәғлүмәт агентлығы, Екатерина Соколова/.
Башҡортостандың һигеҙ киң мәғлүмәт сараһы «Рәсәй патриоты» бөтә Рәсәй конкурсы еңеүселәре булды. Иң яҡшы проекттарҙы һәм журналистарҙы бүләкләү тантанаһы 29 октябрҙә Мәжит Ғафури исемендәге Башҡорт академия драма театрында уҙҙы.
— Конкурста бөтә ил ҡатнашты, — тип билдәләне Матбуғат һәм киң коммуникациялар буйынса федераль агентлыҡ етәксеһе Михаил Сеславинский. — Ысынында иһә, «Рәсәй патриоты» тигән яңғырауыҡлы исем артында ябай кешелек хәҡиҡәте, илеңә, ғаиләңә ҡарата һөйөү йәшеренә. Был темалар беҙҙең заманда бик көнүҙәк.
Ҡала, республика, ил мәнфәғәтенә йәшәүсе һәм эшләүсе кешеләр тураһында мәҡәләләр циклы өсөн «Учалы гәзите» баш мөхәррире Фәнисә Таһирова бүләкләнде. Премия, махсус бүләк һәм диплом менән Тәнзилә Үлмәҫбаева – «Юлдаш» мәғлүмәти йыр-моң каналында «Мәңгелек хәтер» проекты етәксеһе билдәләнде. Башҡортостандың билдәле кешеләре тураһында тарихи-заманса мәҡәләләр серияһы өсөн «Комсомольская правда» журналисы Евгений Соколовҡа бүләк тапшырылды.
Иң яҡшылар иҫәбендә – Өфөнөң «Молодежная газета» редакцияһы. Авторҙар Алексей Огородников һәм Андрей Королев конкурсҡа «Трудности перевода», «Диалог религий», «Портрет работницы в стиле модерн» һәм башҡа мәҡәләләрен тәҡдим иткәйне. Уларҙың эштәре конкурстың махсус бүләгенә һәм дипломына лайыҡ булды.
«Телецентр» киске каналдың «Алыҫ һәм яҡын Украина» ток-шоуы өсөн Азамат Әлмөхәмәтов, Стәрлетамаҡтың «Сельские нивы» гәзитендә «Самбисты» репортажы өсөн Юрий Нестеренко һәм «Радио России — Башкортостан» радиоһында «Солнечный город» программаһы һәм «Встречайте нас, Ангасяк!» тапшырыуы өсөн Гөлнара Ситдикова еңеүселәр тип танылды.
Диплом менән шулай уҡ «Калтасинская заря» гәзите баш мөхәррире Виталий Акиев республика халҡы – Беренсе донъя һәм Бөйөк Ватан һуғыштарында ҡатнашыусылар тураһында мәҡәләләр циклы өсөн бүләкләнде.
«Рәсәй патриоты» конкурсы «2011-2015 йылдарҙа Рәсәй Федерацияһы граждандарының патриотик тәрбиәһе» дәүләт программаһына ярашлы уҙғарыла һәм киң мәғлүмәт сараларын патриотик тәрбиә традициялары һәм заманса бурыстары менән илһөйәрлек тематикаһын сағыу һәм бөтә яҡтан яҡтыртыуға дәртләндереү өсөн өндәлгән. Конкурсты уҙғарыу йылдары эсендә ул илдең медийәмғиәтендә танылыу тапты һәм Рәсәй журналистика конкурстары араһында киң танылғандарҙың береһенә әйләнде.
Быйыл конкурста 69 төбәк, шул иҫәптән Ҡырым Республикаһы һәм Севастополь ҡалаһы ҡатнашты. Финал этабына 525 киң мәғлүмәт сараһынан йәмғеһе 3322 эш ебәрелгәйне.


text:
Рәсәйҙә йәшәү минимумы 7326 һум күләмендә раҫланған
2013 йылдың дүртенсе кварталы өсөн Рәсәйҙә кеше башына йәшәү минимумы 7326 һум күләмендә раҫланған. Тейешле ҡарарҙы БР Хөкүмәте рәсми хоҡуҡи мәғлүмәт порталында баҫып сығарған. Өсөнсө кварталда был күрһәткес 7429 һум кимәлендә билдәләнгәйне.
Эшкә яраҡлы халыҡ өсөн дүртенсе кварталда йәшәү минимумы 7896 һум (өсөнсө кварталда – 8010), пенсионерҙар өсөн – 6023 һум (6097), балалар өсөн – 7021 һум (7105) тәшкил итте.
Башҡортостан Хеҙмәт министрлығының матбуғат хеҙмәтендә аңлатыуҙарынса, йәшәү минимумын билдәләү социаль сәйәсәт һәм программалар әҙерләгәндә һәм тормошҡа ашырғанда халыҡтың йәшәү кимәлен билдәләү, эш хаҡы, стипендиялар, пособиелар һәм башҡа социаль түләүҙәр кимәленең минималь күләмен, шулай уҡ федераль бюджетты формалаштырыуҙа федераль кимәлдә раҫлауҙы нигеҙләү өсөн тәғәйенләнгән.
Иҫегеҙгә төшөрәбеҙ, Башҡортостанда 2013 йылдың дүртенсе кварталы өсөн йәшәү минимумы 6446 һум тәшкил итте.


text:
Ҡыйғы районын Шамил Мөхәмәтдинов етәкләне
ӨФӨ, 2016 йыл, 24 июнь. /«Башинформ» мәғлүмәт агентлығы, Ғәлиә Нәбиева/.
Ҡыйғы районында — яңы хакимиәт башлығы. Район Советы Шамил Мөхәмәтдиновты контракт буйынса хакимиәт башлығы итеп тәғәйенләне. Ҡарар 23 июндә Ҡыйғы районы муниципаль район Советы ултырышында ҡабул ителде.
Белешмә. Шамил Радил улы Мөхәмәтдинов 1967 йылдың 17 майында Салауат районы Малаяҙ ауылында тыуған. Башҡортостан ауыл хужалығы институтын, Башҡортостан дәүләт хеҙмәте һәм идара итеү академияһын тамамлаған. Хеҙмәт юлын 1991 йылда Бөрө районының «Бөрө» совхозында баш агроном булып башлай.
1993-1996 йылдарҙа – Бөрө районының «Ленин юлы» колхозында, Благовещен районы Ауыл хужалығы һәм аҙыҡ-түлек идаралығында баш агроном.
1996-1999 йылдарҙа – Благовещен ҡалаһы һәм Благовещен районының Ер ресурстары һәм ер төҙөлөшө буйынса комитеты рәйесе.
1999-2011 йылдарҙа – Башҡортостан Дәүләт Йыйылышы – Ҡоролтай Секретариатында баш белгес, сектор мөдире, финанс, хужалыҡ, аграр һәм экологик ҡануниәт бүлеге мөдире.
2011-2014 йылдарҙа – республика Башлығы Хакимиәтендәге Дәүләт хеҙмәте һәм кадрҙар сәйәсәте идаралығының кадрҙар менән тәьмин итеү бүлеге мөдире.
2014-2016 йылдарҙа – Башҡортостан Республикаһы Башлығының дәүләт хеҙмәте һәм кадрҙар сәйәсәте мәсьәләләре буйынса идаралығы етәксеһе.


text:
Иңкештәр
Иңкештәр (лат. Bombus) — ысын бал ҡорттары ғаиләһенә ҡараған яры ҡанатлылар заты.
Яҡынса 300 төрө билдәле; Африканан башҡа, бөтә континенттарҙа ла киң таралған. Башҡортостанда 30‑ҙан ашыу төрө бар: баҡса иңкеше, баҫыу иңкеше, ер иңкеше, ҡала иңкеше, өң иңкеше һ.б.
Йөкмәткеһе
Ҡыҫҡаса биологик мәғлүмәт[үҙгәртергә | вики-тексты үҙгәртергә]
Тәне 3,5 см тиклем оҙонлоҡта, ҡуйы төклө, ҡара, аҡ, сағыу ерән һәм һары һыҙатлы. Инә һәм эшсе заттарҙың (үҫешеп етмәгән инә бөжәктәр) ҡаяуы бар; артҡы сирағы һеркә ташыуға яраҡлашҡан: оҙон ныҡлы төк менән уратылған уйымы бар. Ата заттар (әре ҡорттар) оҙон мыйыҡлы, ҡушылыу ҡыҫҡыстары бар, инә бөжәктәрҙән вағыраҡ, эшсе заттарҙан ҙурыраҡ. Ояны (йомро, төҙөк булмаған овал күҙәнәкле, ҡоро үлән ҡатыш балауыҙҙан эшләнгән) аталанған ҡышлап сыҡҡан инә зат яҙын кимереүселәрҙең буш өңөндә, таш араһында, мүк аҫтында төҙөй. Кәрәҙ күҙәнәгенә 8—16 (оҙонлоғо 2—4, диам. 0,5—1,0 мм) йомортҡа һала. 5—6‑сы көнгә йомортҡаларҙан балағорттар сыға, улар 10—12, ҡурсаҡтар 2 аҙна үҫә. Эшсе заттар май аҙағында—июндә сыға, ата һәм инә заттар — августа. БР шарттарында миҙгеленә бер нисә быуын үҫә. Аталанған йәш инә заттар ҡышлай.
Йәшәйеше[үҙгәртергә | вики-тексты үҙгәртергә]
Иңкеш көндөҙ әүҙем. Сәскәле үҫемлектәр нектары һәм һеркәһе менән туҡлана. Бөтә ерҙә лә осрай. Иңкеш үҫемлектәрҙе, бигерәк тә клеверҙарҙы һеркәләндерә. Әрмән иңкеше, үҙгәреүсән иңкеш, таңҡа иңкеше Башҡортостан Республикаһының Ҡыҙыл китабына индерелгән.
Иңкештәр геральдикала[үҙгәртергә | вики-тексты үҙгәртергә]
-
-
Эстонияның Хуммули волосы гербындағы иңкеш һүрәте
Иҫкәрмәләр[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
- Шмели // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (урыҫ.)
- Определитель насекомых Дальнего Востока России. Т. IV. Сетчатокрылообразные, скорпионницы, перепончатокрылые. Ч. 1. / под общ.ред. П. А. Лера — СПб.: «Наука», 1995. — Б. 552—553. — 606 б. — 3150 экз. — ISBN 5-02-025944-6..


text:
Санитар авиация ҡарамағына яңы реанимобиль килде
Ҡыуатов исемендәге республика клиник дауаханаһының санитар авиация бүлексәһенә яңы реанимобиль килде. Уның хаҡы һигеҙ миллион һум тора. Автотранспортты һатып алыуға средстволар БР Хөкүмәте бойороғо буйынса республика бюджетынан бүленде.
Реанимобиль яһалма үпкә вентиляцияһы аппараты, ЭКГ һәм пациенттарҙы кисектергеһеҙ дауалау өсөн башҡа кәрәкле ҡорамалдар менән йыһазландырылған. Салонда йылытҡыс һәм кондиционер бар. Әйткәндәй, санавиация бүлексәһенә быйыл тағы бер ошондай уҡ реанимобиль килеүе көтөлә.


text:
Май байрамдарында почта бүлексәләре айырым график буйынса эшләй Фото: Олег Яровиков
Май байрамдарында почта бүлексәләре айырым график буйынса эшләй
Май байрамдарында почта бүлексәләре айырым график буйынса эшләй Фото: Олег Яровиков
ӨФӨ, 2016 йыл, 27 апрель. /«Башинформ» мәғлүмәт агентлығы, Галина Бахшиева/.
Май байрамдарында республиканың почта бүлексәләре айырым график буйынса эшләй.
30 апрелдә һәм 8 майҙа почта элемтәһе бүлексәләре ғәҙәти график буйынса эшләй, эш көнө бер сәғәткә ҡыҫҡара.
Дүшәмбе, 2 майҙа, почта бүлексәләре йәкшәмбе режимы буйынса хеҙмәтләндерә. Шишәмбе, 3 майҙа, 1-3 класлы почта элемтәһе бүлексәләре шәмбе режимы буйынса эшләй. 4 һәм 5 класлы почта бүлексәләрендә — ял көнө.
4, 5, 6 һәм 7 майҙа бөтә бүлексәләр ҙә ғәҙәти график буйынса хеҙмәтләндерә.
1, 3, 9 һәм 10 май — ял көндәре.


text:
Айыу менән йондоҙ – 2013 йылғы Ҡышҡы халыҡ-ара балалар уйындары эмблемаһы һәм талисманы
VI Ҡышҡы халыҡ-ара балалар уйындары эмблемаһы һәм талисманының иң яҡшы проектына конкурс аҙағына ла етте. Башҡортостандың Йәштәр сәйәсәте һәм спорт министрлығынан хәбәр итеүҙәренсә, комиссия 28 ҡатнашыусының эшен ҡараған. Йәмғеһе 94 заявка ҡабул ителгән.
Стәрлетамаҡ, Күмертау ҡалаларынан, Өфө, Мәсетле, Бөрө, Күгәрсен райондарынан ебәрелгән эштәрҙән тыш, Владивостоктан, Ханты-Манси автономиялы округынан ҡабул ителгән материалдар ҙа бәйгелә ҡатнашҡан.
Ҡыҙыу фекер алышыуҙан һуң, Башҡортостан Республикаһының атҡаҙанған рәссамы Айрат Тереғолов менән «Симай» студияһы етәксеһе Рим Забаров еңеүселәр тип танылған. Улар уртаһында ҡурай сәскәһе төшөрөлгән йондоҙҙо — эмблема итеп, һоро айыуҙы талисман итеп тәҡдим иткән.
Еңеүселәрҙе грамота һәм ҡиммәтле бүләк көтә. Ҡалған ҡатнашыусылар төбәктең Йәштәр сәйәсәте һәм спорт министрлығының рәхмәт хаттарын аласаҡ.
VI Ҡышҡы халыҡ-ара балалар уйындары эмблемаһы һәм талисманы баннерҙарҙы, сувенирҙарҙы һәм баҫма продукцияны биҙәйәсәк.


text:
Башҡортостан Республикаһының Дәүләт заказдарын урынлаштырыу буйынса дәүләт комитетының положениеһы раҫланды
Башҡортостан Республикаһы Президенты Рөстәм Хәмитов Башҡортостан Республикаһы Дәүләт заказдарын урынлаштырыу буйынса дәүләт комитеты тураһында положениены һәм Башҡортостан Республикаһының дәүләт ихтыяждары өсөн заказдарҙы урынлаштырғанда Дәүләт комитеты менән Башҡортостан Республикаһы дәүләт заказсыларының үҙ-ара хеҙмәттәшлек итеү Тәртибен раҫланы.
Положениеға ярашлы, республика биләмәһендә Башҡортостан Республикаһы дәүләт заказсылары өсөн тауарҙар ҡайтарыуға заказдарҙы урынлаштырыу, эштәр башҡарыу һәм хеҙмәттәр күрһәтеү өлкәһендә берҙәм дәүләт сәйәсәте алып барыуҙы тәьмин итеү, был өлкәлә намыҫлы конкуренцияны, асыҡлыҡ һәм үтә күренеүсәнлекте үҫтереү, республика бюджеты средстволарын тотоноуҙың һөҙөмтәлелеген күтәреү, шулай уҡ дәүләт заказдарын урынлаштырыу системаһын үҫтереү Дәүләт комитетының төп бурысы булып тора.


text:
Республикала Еңеүҙең 70 йыллығы уңайынан ойошторолған экспедиция тамамланды Фото: Олег Яровиков
Республикала Еңеүҙең 70 йыллығы уңайынан ойошторолған экспедиция тамамланды
Республикала Еңеүҙең 70 йыллығы уңайынан ойошторолған экспедиция тамамланды Фото: Олег Яровиков
ӨФӨ, 2015 йыл, 17 март. /«Башинформ» мәғлүмәт агентлығы, Арина Рәхимҡолова/.
Башҡортостанда Бөйөк Еңеүҙең 70 йыллығы айҡанлы ҡаргиҙәрҙәрҙә ойошторолған экспедиция тамамланды. Уҙышта ҡатнашыусылар 400 саҡрымдан ашыу юл үтте.
«Геройҙар иҫтәлегенә» экспедицияһын Рус география йәмғиәтенең төбәк бүлексәһе ойошторҙо. Башҡортостандың Дәүләт Йыйылышы депутаттары, ғалимдар, эшҡыуарҙар һәм журналистар Шишмә, Әлшәй, Стәрлебаш һәм Миәкә райондары буйлап ҡаргиҙәрҙәрҙә сәйәхәт итте. Улар үҙҙәре менән Еңеү байрағын да алғайны.
13 мартта Өфөлә экспедицияға старт бирелде. Сәйәхәт Миңлеғәле Ғөбәйҙуллиндың тыуған төйәге — Миәкә районының Өршәкбаш-Ҡарамалы ауылында тамамланды. Уҙыш сиктәрендә ҡатнашыусылар Шишмә районының Келәш ауылында Мостай Кәрим исемендәге урта мәктәп уҡыусылары менән осрашты, шулай уҡ Шафран шифаханаһы биләмәһендәге туғандар ҡәберлеген ҡараны. Бөйөк Ватан һуғышы йылдарында унда госпиталь булған. Бынан тыш, Стәрлебаш ауылында һәләк булған яугир яҡташтар һәйкәле янында йәштәр менән осрашыу ойошторолдо.
Өршәкбаш-Ҡарамалы ауылында экспедицияла ҡатнашыусылар һәләк булған ауылдаштар стелаһы янындағы Мәңгелек утҡа, Советтар Союзы Геройы Миңлеғәле Ғөбәйҙуллиндың һәйкәленә сәскәләр һалды, уның музейына барҙы. Һәр осрашыу «Еңеү көнө» йыры менән тамамланды.
Экспедиция барышында Дәүләт Йыйылышы депутаттары Келәш һәм Өршәкбаш-Ҡарамалы ауылдарындағы мәктәп китапханаларына «Полк улы» һәм «Ысын кеше тураһында повесть» китаптарын бүләк итте.


text:
Рөстәм Хәмитов Ҡытайҙың Цзянси провинцияһы делегацияһы менән осраштыФото: Олег Яровиков
Рөстәм Хәмитов Ҡытайҙың Цзянси провинцияһы делегацияһы менән осрашты
Рөстәм Хәмитов Ҡытайҙың Цзянси провинцияһы делегацияһы менән осраштыФото: Олег Яровиков
ӨФӨ, 2015 йыл, 6 ноябрь. /«Башинформ» мәғлүмәт агентлығы, Александр Смирнов/.
5 ноябрҙә Республика йортонда Башҡортостан Башлығы Рөстәм Хәмитов Ҡытай Халыҡ Республикаһының Цзянси провинцияһы делегацияһы менән осрашты. Уны провинцияның Халыҡ хөкүмәте губернаторы Лу Синьше етәкләй. Яҡтар төбәк-ара хеҙмәттәшлекте нығытыу һәм иҡтисадтың төрлө тармаҡтарында берлектәге проекттарҙы тормошҡа ашырыу мөмкинлектәрен тикшерҙе.
– Мәҙәниәт һәм эшҡыуарлыҡ көндәре – бер-береңде яҡшыраҡ белеү, эшлекле һәм гуманитар бәйләнештәрҙе киңәйтеү һәм нығытыу өсөн һәйбәт мөмкинлек, – тине Рөстәм Хәмитов. – Цзянси провинцияһы ышаныслы һәм перспективалы партнерға әүерелә бара. Мөнәсәбәттәребеҙ үҫешә. «Чжон Ге» компанияһы Ҡытай-Рәсәй халыҡ-ара сауҙа үҙәген төҙөү буйынса эш алып бара. Халыҡ-ара эшлекле үҙәк барлыҡҡа киләсәк. «Медь Цзянси» корпорацияһы менән эштәр һәйбәт башланды. Башҡа проекттарыбыҙ ҙа бар, улар, һис шикһеҙ, республикала тормошҡа ашырыласаҡ.
– Был юлы 170-тән ашыу эшҡыуар килде. Уларҙың маҡсаты – хөкүмәттәребеҙ булдырған база нигеҙендә һеҙҙең эшҡыуарҙарығыҙ менән туризм һәм мәҙәниәт өлкәһендә хеҙмәттәшлек варианттарын табыу, – тине Цзянси губернаторы. – Ыңғай һөҙөмтәләргә өлгәшеү өсөн Башҡортостандағы тейешле органдарҙың төбәк предприятиеларына беҙҙең предприятиелар менән хеҙмәттәшлекте яйға һалыуҙа ярҙам итеүен һорайым. Ҡайһы бер проекттар ғәмәлгә ашырыла башланы, шуға күрә Башҡортостан Хөкүмәтенең уларға булышлыҡ итеүен теләйем.
Дарыу етештереү һәм тракторҙар йыйыу заводтарын, Өфөлә халыҡ-ара сауҙа үҙәге һәм берлектәге йәшелсә фермаһын төҙөү – төп проекттар, тип билдәләне Лу Синьше.
Рөстәм Хәмитов сауҙа-иҡтисади һәм гуманитар хеҙмәттәшлекте әүҙемләштереү, нығытыу өсөн Башҡортостанда Цзянси вәкиллеген һәм Цзянсиҙа республиканың шундай уҡ вәкиллеген асыу идеяһын хупланы.
Ҡытай Халыҡ Республикаһы Башҡортостандың сауҙа партнерҙары араһында бишенсе урынды биләй. 2014 йылда республиканың Ҡытай менән тышҡы сауҙа әйләнеше 685,1 миллион доллар тәшкил иткән, ошо сумманың 79 проценты (541,5 миллион доллар) экспорт тауарҙарына тура килә.
Башҡортостандан Ҡытайға нефть һәм нефть продукттары, химия сәнәғәте продукцияһы, вертолеттар, көкөрт, баҡыр һәм башҡа тауарҙар оҙатыла. Ҡытайҙан беҙгә насостар, электр ҡорамалдары, консерваланған йәшелсә, еләк-емеш, аяҡ кейемдәре һәм башҡа продукция килтерелә.


text:
Өфө сатрашсылары Рәшит Нәжметдинов мемориалында ҡатнаша
ХХХII сатраш буйынса халыҡ-ара Рәшит Нәжметдинов мемориалы кисә Ҡазанда старт алды. "А" турнирында — шаҡтай ҙур суммалы приз фонды менән Нәжметдинов Кубогында Башҡортостан спортсылары – спорт мастерлығына кандидат Денис Малин, шулай уҡ республика сатраш буйынса балалар-үҫмерҙәр спорт мәктәбе тәрбиәләнеүселәре, беренсе разрядлы Илдар Ғарифуллин һәм Артур Исхаҡов ҡатнаша. Турнир еңеүсеһе һәм 14 призер Рәсәй Кубогы финалына сығасаҡ. Турнир 8 июндә тамамлана.
Республика сатраш мәктәбе уҡыусыһы, беренсе разрядлы Ярослав Пудяков көсөн "В" турнирында, 1998-1999 йылғы егеттәр һәм ҡыҙҙар араһында һынап ҡарарға булған. Ваҡыт контроле — һәр уйынсыға партия аҙағына тиклем сәғәт ярым. Был турнир бер көн алда тамамлана.


text:
Башҡортостанда импортты алмаштырыу проекты Сәнәғәтте үҫтереү фондынан 235 миллион һум аласаҡ Фото: Олег Яровиков
Башҡортостанда импортты алмаштырыу проекты Сәнәғәтте үҫтереү фондынан 235 миллион һум аласаҡ
Башҡортостанда импортты алмаштырыу проекты Сәнәғәтте үҫтереү фондынан 235 миллион һум аласаҡ Фото: Олег Яровиков
ӨФӨ, 2015 йыл, 2 октябрь. /«Башинформ» мәғлүмәт агентлығы, Сергей Захаров/.
Сәнәғәт һәм сауҙа министрлығы Сәнәғәтте үҫтереү фондының эксперт советы Стәрлетамаҡта беренсе импортты алмаштырыу проектын ғәмәлгә ашырыу өсөн 235,3 миллион һум күләмендәге заемды хупланы. Фондтың заемын иҫәпкә алып, проекттың дөйөм хаҡы 386 миллион һум тәшкил итәсәк.
Яңы ғаризалар менән бергә фонд хуплаған проекттарҙың һаны 35-кә еткән. Проекттарҙы тормошҡа ашырыу Рәсәй иҡтисадына 54 миллиард һум йәлеп итергә мөмкинлек бирәсәк, шуларҙан фондтың займдары 12,28 миллиард һум тәшкил итәсәк.
Проект сиктәрендә «Станоктар эшләү» ғилми-етештереү берекмәһе станоктар өсөн заманса корпустар етештереүҙе яйға һалырға ниәтләй. Компания проект эшләй башлағандан һуң өс йыл дауамында станоктар өсөн корпустар баҙарының 10-15 процент өлөшөн биләргә планлаштыра. Өҫтәүенә яңы корпустар сит илдекенә ҡарағанда 10-15 процентҡа осһоҙораҡ буласаҡ.
Юғары етештереүсәнле 58 эш урыны булдырыла. Проектҡа 386 миллион, шул иҫәптән Сәнәғәтте үҫтереү фонды биргән заемды — 235,3 миллион һум аҡса һалыу ҡарала. Башҡортостан Хөкүмәте сайтында хәбәр ителеүенсә, 35,75 миллион һум инвестицияланған да инде.


text:
Эшҡыуарҙарҙы майҙа Өфөлә өс түләүһеҙ консультация көтә
Өфө Эшҡыуарҙар берләшмәһенең йәмәғәт ҡабул итеү бүлмәһендә май айында бәләкәй һәм урта бизнес субъекттары эшмәкәрлеге буйынса түләүһеҙ өс консультация үткәрелә. Эшҡыуарҙарҙың мәғлүмәтлелеген күтәреү һәм юридик белемен арттырыу маҡсатында улар ай һайын ойошторола.
Шулай итеп, 15 майҙа «Һалым һалыуҙы ҡулайлаштырыу һәм бухгалтерлыҡ иҫәп-хисабын алып барыуға сығымдарҙы кәметеү» темаһына консультацияны «Бизнес-партнер» яуаплылығы сикләнгән йәмғиәте директоры урынбаҫары Диана Киселева үткәрәсәк.
22 майҙа «Нисек яңы эш асырға. Ойоштороу-хоҡуҡи формаһын һайлау. Предприятиены (йәки шәхси эшҡыуарлыҡты) теркәү тәртибе» темаһына адвокат Фидель Фәтхиев үҙ кәңәштәрен бирә.
29 майҙа «Өфө ҡалаһындағы «Рәсәй» ғүмерҙе страховкалау йәмғиәте» яуаплылығы сикләнгән йәмғиәте директоры урынбаҫары Ирина Буравова эшҡыуарҙарҙы пенсия һәм ирекле пенсия формалаштырғанда һалым һалыу буйынса льготалар менән тәьмин итеү мәсьәләләре буйынса консультация бирә.
Консультациялар 16 сәғәттән 18-гә тиклем үткәрелә. Алдан теркәлеү мотлаҡ. Белешмәләр өсөн телефон: 241-47-44.